text:
Aruba tambe tin cu sigui e trend global y core cu e politico tradicional
25 April 2017
Ultimo tempo varios pais grandi ta scoge pa un cambio politico radical. Un trend internacional unda mas y mas pais ta core cu e ‘establishment’ politico tradicional. Ayera Francia tambe a scoge pa kibra cu e monopolio y e dominio perpetuo di e partidonan tradicional den gobernacion. Francia a dicidi cu ta basta di e mesun politica bieu di mentira, manipulacion y enrikecimento personal di e clase politico y e grupito privilegia rond di dje. Net manera ta pasa na Aruba, e ‘establishment’ politico tradicional Frances a uza diferente gremio, medio di comunicacion y miyones na propaganda politico pa trata di manipula e votado cu e clase politico bieu ta e unico salbacion. Pluma y logro di estadistanan grandi a wordo uza, dinosaurionan politico a wordo reactiva, tur sorto di plan fabuloso y promesa tremendo a wordo presenta. Pero na final, tur esaki tabata envano pasobra e pueblo Frances a dicidi cu e kier un cambio radical y nada por ta mas pio cu e situacion actual. Demostrando asina cu ela cansa di e mesun hende, e mesun storia y promesa bunita, e scandalnan, e corupcion, e decadencia moral y entreguismo structural.
Aki na Aruba, e politico tradicional keto bay ta keda pensa cu algo similar nunca lo pasa aki. E ta convenci di esaki, pasobra e ta spart placa pa loco durante campaña sin cu un hende ta cuestion’e di unda e placa ta bin y kico esaki lo costa pueblo despues di eleccion, cu e tin diferente periodista y medio riba payroll, cu e ta pertenece na un di famianan politico tradicional, cu un parti di e electorado ta su famia, cu un parti grandi di e pueblo ta lubida lihe riba e daño cu ela causa na e pais y cu e tin e sosten incondicional di e migrante cu a haya un paspoort, permiso of tereno pa compensa e perdida di sosten electoral bou di e hende local.
E ultimo 30 aña, Aruba a wordo goberna pa e mesun clase politico. Di e periodo aki, e ultimo 16 aña, Aruba a wordo goberna pa un solo partido. Semper tur dos partido tradicional ‘grandi’ ta haci tur intento pa pueblo corda solamente riba e desastre y e scandalnan di e otro. Pero e tristo berdad ta cu tur dos ta culpabel pa e situacion deplorabel cu Aruba ta aden actualmente. Tambe e ta na su luga pa semper refresca pueblo su memoria cu pueblo a haya e gobierno actual, no pasobra e tabata asina bon, pero pasobra cu pueblo a cansa di 8 aña di gobernacion di e otro partido tradicional. Pero esaki, e partido aki kier pa pueblo lubida lihe. P’esey e tabata remarcabel pa scucha un miembro di e partido aki, declara siman pasa cu e partido aki kier un mayoria absoluto atrobe. Kisas asina pa e wega di haci y deshaci por continua y asina termina cu locual no a wordo reparti. Mi no sa si esaki ta arogancia, terkedad of simplemente un abuso di e amor cu un parti di pueblo tin pa un estadista grandi, pero di tur forma declaracionnan asina ta carece di tur principio democratico of algo di ‘Vox Populi, Vox Dei’. Nan ta refleha solamente hamber pa poder.
Nos region conoce un historia largo y tristo di regimennan dictatorial. P’esey declaracionnan asina ta pone un hende integro y inteligente pensa riba kico lo ta e metanan real tras di declaracionnan asina. Desde Status Aparte, tur sorto di patrimonio a wordo regala, e politico tradicional a converti Aruba den un pais cu no ta diferencia mas di hopi pais den region (bancarota, pobresa, cheap labor, criminalidad halto) y hasta nos hende, nos cultura y nos idioma no ta wordo respeta mas. Pero asina mes, e politico tradicional tin e pudor pa puntra pueblo pa dun’e un chens mas. Aruba tambe tin cu sigui e trend global y core cu e politico tradicional.


c: text/html

text:
Kralendijk – E kantidat di hospitalisashon pa motibu di e variante ómikròn ta hopi mas abou kompará ku e hospitalisashonnan pa motibu di e variante dèlta. Asina e departamento di Salubridat Públiko ta laga sa despues di investigashon. Huntu ku Aruba, Kòrsou, Sint Maarten i RIVM, e departamento a hasi investigashon di hospitalisashon na e islanan akí i Boneiru. Ta bai pa e periodo di 27 di desèmber 2021 te ku 23 di yanüari 2022. Resientemente a anunsiá resultadonan.
Salubridat Públiko ta kontentu ku resultado di e investigashon. Ta nifiká ku hasta ora e kantidat di kontagio ku e variante ómikròn oumentá, e chèns ta chikitu ku ta sobrekargá hòspital. For di e investigashon ta resultá tambe ku hendenan di riba 60 aña tabatin mas chèns pa hospitalisashon.
Serka hendenan riba 60 aña ku un kontagio di ómikròn, e chèns pa hospitalisashon tabata 11% pa hendenan no bakuná i 3% porshento pa hendenan bakuná. Serka hendenan riba 60 aña ku un kontagio di dèlta, e chèns pa hospitalisashon tabata 32% pa hendenan no bakuná i 7% pa hendenan bakuná. E departamento ta enfatisá ku ta importante pa tene kuenta ku hende grandi i hendenan ku un salú vulnerabel.
Hendenan mas yòn ku 60 aña tabatin ménos ku 1% chèns pa hospitalisashon den kaso di kontagio ku e variante di ómikròn. E investigashon a mustra tambe ku di e hendenan ku a pasa e angua di buster, tiki hende ta resultá den hòspital den kaso di kontagio.
Bo tin keho? Keda kas i yama 0800 0800 e ora ei i laga nan tèst bo gratuitamente. Bo por hasi un tèst propio tambe na kas. Si e tèst propio ta positivo, pa siguridat bo mester hasi un tèst di PCR den e kaya di tèst di Salubridat Públiko. E ora ei bo tin sigur si bo ta kontagiá.
Bo no a pasa e anguanan di corona òf e angua di buster ainda? Na mart bo por pasa e angua di corona òf e angua di buster tur djasabra sin sita di 09:00 -14:00 na Kompleho Deportivo Jorge Nicolaas.

robotstxt: allowed

filter: keep


text:
Aruba
Banda Sound & More ta bek y ta topa MIni Diasabra anochi
Tur cos ta cla pa diasabra anochi dia 11 di Juni pa e fiesta di e regreso di e banda Sound & More. Nos por corda exitonan manera Locura, Abo Semper, Spind Around y mas.
Naturalmente nos ta corda e temponan di Cafe Bahia, Choose A Name etc unda cu e banda aki tabata hopi popular. Despues di basta luna di ensayo e banda awor den constelacion di banda live cu trompet etc lo toca na Backyard by Patio 15. Esaki ta e area di evento patras di restaurant Patio 15 banda di stacion di bus na playa.
Diahuebs anochi nan tabata tin nan ensayo general cu a consiti tambe di varios merengue, salsa y ritmo combina.Varios di e caranan di e banda ta den e front line manera Jersey, Ingomar y Juan Pablo ta un nobo. E banda lo toca hunto cu Mini D di Jerrino. Naturalmente musica di Dj pa recorda e dushi temponan di antes no lo hasi falta.
Dj Vibes y Dr Eli lo ta responsabel pa esaki. E fiesta ta cuminsa pa 9 or di anochi. Entrada ta 35 florin den pre benta obtenibel na Patio 15 mes of na porta pa 50 florin. Tin algun mesa vip tambe disponibel serca di e stage. Por whatsapp 5925069 pa mas informacion.


text:
-
Campeonato di futbol division di honor ta cuminsa diabierna awo
Diabierna awor dia 13 di october 2017 lo inicia e campeonato nacional di division di honor di nos deporte rey, futbol....
-
Arubaanse Voetbal Bond ta considera cu SV Dakota tin rason
Net prome cu directiva di Arubaanse Voetbal Bond a inicia su reunion di bestuur di dia 12 di juni ultimo, SV...
-
Dakota y Britannia ta habri Play-Off 2016/17 diabierna awor
E teamnan di division di honor e aña aki lo competi contra otro den e play-off pa mira cua ta e...
-
Frank Rijkaard dunando training na coachnan y muchanan di LIFIDA
Presidente di Arubaanse Voetbal Bond, ing. Richard Dijkhoff a informa cu e astro di futbol Hulandes, Frank Rijkaard, a yega Aruba...
-
“Women’s Expo” di AVB a produci basta inscripcion
“No obstante e reto di awasero, asina mes un cantidad di mucha muhe hunto cu nan mayornan a yega Renaissance Convention...
-
Despues di 30 aña AVB ta tuma over Divicion infantil Lifida
Diasabra mainta a tuma lugar e apertura oficial di e Campeonato Infantil Lifida di Arubaanse Voetbal Bond (AVB). Esaki a tuma lugar...
-
AVB kier concientiza comunidad riba e importancia di futbol femenino
Campeonato di Arubaanse Voetbal Bond 2016-2017 ta den full swing. Diasabra anochi tabata tin un wega entre SV Britannia Damas y...
-
Campeonato di futbol 2016-2017 dedica na cuater baluarte
Futbol di Aruba conoce hopi baluarte, hungadonan cu un carera bunita den e deporte Rey. Arubaanse Voetbal Bond (AVB) ta dedica...
-
Ekipo campeon di Aruba a gana e campeon di St. Martin
Diasabra ultimo a tuma luga e wega di futbol entre e campeon di Aruba, esta S.V. RCA y e campeon di...
-
Aruba a demostra calidad di futbol contra St. Martin
“Ningun di dos ekipo no tabata conoce otro, por a nota riba tereno tambe. St. Martin a sali duro pero e...


text:
Kòrsou ta tuma tur prekoushonnan nesesario pa atendé e kaso di sarampi na bordo di e barku Freewinds
Kòrsou ta tuma tur prekoushonnan nesesario pa atendé e kaso di sarampi na bordo di e barku Freewinds
Geplaatst op 4 Mei 2019 dor di Ministerio di Salubridat Públiko, Medio Ambiente i Naturalesa
WILLEMSTAD — Riba djaluna, 29 di aprel, departamento di Epidemiologia a ser informá di un kaso konfirmá di sarampi serka un tripulante riba e barku FREEWINDS. Segun informashon eksistente e barku a biaha entre Kòrsou i Aruba vários biaha den e delaster simannan di aprel i na fin di aprel e barku a biaha pa St. Lucia.
Na momento ku e informashon a drenta, a kuminsá realisá diferente ehersisio pa minimalisá e chèns di plama e malesa tantu riba e barku mes, komo tambe bou di e poblashon lokal i na nivel internashonal. Ta imperativo pa hasi tur esfuerso pa stòp e malesa di plama internashonalmente.
Djasabra próksimo, dia 4 di mei 2019, e barku FREEWINDS lo regresá nos haf komo ku aki ta su base. For di e momento ei GGD lo kontinuá ku e labornan di kontené e plamamentu di e malesa. Ministerio di Salubridat, Medio Ambiente i Naturalesa di Kòrsou lo fasilitá e vakuna kontra sarampi, i departamentonan konserní di GGD lo vakuná i registrá e hendenan ku ta risibí e vakuna riba e barku. Tambe lo investigá i konfirmá ken lo por baha for di e barku sin ku esaki lo presentá un peliger pa poblashon di Kòrsou.
Ta ehekutá e trabounan segun reglamentunan internashonal i den kolaborashon estrecho ku Rijksinstituut voor Volksgezondheid en Milieu (RIVM), Panamerican Health Organization (PAHO) i Caribbean Public Health Agency (CARPHA).
YAMADA NA HENDENAN KU A BISHITÁ E BARKU FREEWINDS
Miéntras ku e barku tabata ankrá den nos haf tabatin diferente evento na kual vários persona di Kòrsou a partisipá.
Ta hasi un yamada na personanan ku a bishitá FREEWINDS durante periodo di 22 te ku 28 di aprel 2019 pa tuma kontakto ku GGD mas pronto posibel yamando number 9345 òf 0800-0888. Lo duna instrukshon i tuma informashon di hendenan ku a subi e barku i lo monitor e grupo te ku sierto fecha pa konfirmá ku tur peliger di posibel infekshon ta tras di lomba.
CHÈNS DI KONTAGIO
Pa lo ke ta trata poblashon en general, nos ta pidi pa no drenta pániko, komo ku e riesgo pa e malesa plama serka nos for di e kaso aki spesífiko ta relativamente chikí.
Personanan ku a yega di haña sarampi òf a risibí e vakuna kontra sarampi no por pega ku e vírùs di sarampi mas. Esta, gran mayoria di persona no ta kore ningun riesgo pa e malesa.
Ta pidi tur mayor pa sòru ku muchanan ta vakuná segun e skema di vakunashon di Departamento Salú Hubenil. Pa bo konfirmá ku bo yu(nan) a pasa e vakunanan por konsultá e karchi di vakunashon. Muchanan mas yòn ku 19 aña ku a pasa tur vakuna no ta kore ningun riesgo.
Si bo no sa bo status di vakunashon i bo no sa si bo a haña sarampi i bo tin entre 19 i 50 aña, lo bo por risibí e vakuna na Ofisina di Vakunashon pa Adulto di GGD na Zakitó. Por bèl e enfermera pa splikashon òf un afsprak na telefòn 432-2860. Si no haña kontesta por laga fam i number di telefòn den e mashin di kontestá i lo tuma kontakto ku bo. A kalkulá ku mayoria hende riba 50 aña di edat lo a haña sarampi kaba. Kemen esnan di 50 aña bai ariba ta protehá i lo no mester haña vakuna.
Síntomanan di sarampi ta:
Keintura haltu ku ta kuminsá direpente, tosamentu, nanishi ta kore, wowo kòrá ku ta kore awa. Tres pa sinku dia despues di a kuminsá bira malu e persona ta haña iritashon di kueru (rash, uitslag) ku ta kuminsá aparesé na e rant di kabei, despues sigui na kara, despues kurpa, i te delaster man ku pia.


text:
Exprodesk ta finalisa curso di “Empowered Women Exporters” Minister Wever: “Nos mester maximalisa di oportunidadnan cu ta existi”
Diabierna ultimo, Minister Geoffrey Wever di Asuntonan Economico, Comunicacion y Desaroyo Sostenibel tabata presente na e clausura di e curso di “Empowered Women Exporters”. Un curso cual a ser organisa pa Unidad Exprodesk di Departamento di Asuntonan Economico cu e meta di coach empresarionan (enfoke riba grupo femenino) con nan por exporta nan producto y servicionan pa exterior.
Esaki ta un bunita iniciativa cual a conta cu un grupo di participantenan di edad y background diverso, cual algun tin experiencia empreserial existente, ofreciendo ambos producto y servicionan. Cu e curso aki ta spera di por expande nan conocemento y brinda e participantenan un empuhe pa stimula nan pa explora e mercado internacional. “Mas nos exporta, mas fuerte nos economia ta bira”, Minister Wever a remarca.
Minister Geoffrey Wever ta manda un palabra di felicitacion na tur participante cu a termina cu e curso, y ta desea nan tur clase di exito den nan caminda empresarial. Tambe kier a expresa su gradicimento na e organisadornan – Exprodesk – y tambe e Export Coach Sra. Taiana Mora Ramis cu a haci tur esaki posibel pa nan tremendo trabou.


text:
Minister Dangui Oduber a reuni cu CEO di Aruba Airport Authority
ORANJESTAD – Diamars atardi minister di Turismo sr. Dangui Oduber a continua cu su reunionnan den cuadro di gabinete Wever-Croes 2 y e secundo termino di minister Oduber. Minister Oduber a pone cu e lo ta reuniendo cu tur su CEO nan y directornan cu ta resorta bou di su ministerio. E biaha aki a reuni cu e CEO di Aruba Airport Authority sr. Joost Meijs pa di e forma aki comparti e liña di pensamento, vision y maneho cu minister Oduber ta desea di hiba den e gobernacion 2021-2025 pa cu nos aeropuerto.
Minister Dangui Oduber a splica sr. Meijs cu su persona lo desea di diversifica nos mercado di turismo na Estados Unidos, Latina America y Europa. Minister Oduber ya caba a comparti cu sr. Meijs den pasado e liña di pensamento den cuadro di e diversificacion den e mercado Estadounidense. Ya a yega di papia caba cua ta e estadonan cu lo desea di explora.
Minister Oduber a papia riba e proyecto di “Gateway 2030” cu ta un proyecto hopi importante pa e economia di Aruba. E proyecto aki ta un proyecto di mas di 140 miyon dollar cu lo genera mas cu 200 cupo di trabou sea directo of indirecto cu AAA. E proyecto aki lo crea un spin off economico pa pais Aruba y lo trece placa den caha di Gobierno atraves di impuesto. Ta un proyecto importante pa e ampliacion y renobacion di nos aeropuerto.
Den cuadro di esaki e mandatario a splica sr. Meijs cu un di e aspectonan cu mester wordo inclui ainda den e proyecto “Gateway 2030” den e siguiente fasenan ta e sala di yegada. E sala di yegada no a wordo inclui inicialmente den e proyecto. Hopi ta cambio nan cu ta wordo haci den e proyecto 2030, e sala di yegada ta un di e cambio nan aki cu lo mester bin na turno den future. Minister a menciona cu tur e plannan aki ta wordo discuti na e momento nan aki pero mester bisa cu sr. Meijs tambe ta di acuerdo cu e ponencianan aki.
Un otro punto di atencion tabata e asunto di CBP (proteccion di frontera y aduana di merca), esaki ta wordo atendi riba e nivelnan di mas halto. Caminda cu diplomaticonan di Gobierno mericano y diplomaticonan di Gobierno di Aruba ta purba na yega na palabracionnan pa asina soluciona e problemanan aki, asina e mandatario a trece dilanti.
Tambe a papia riba algun plannan hopi ambicioso cu minister Oduber lo bay comparti conhuntamente cu e CEO di AAA na comunidad di Aruba. Esaki ta tocante di bulamento cu avionnan electrico, pero despues minister Oduber lo duna mas detayes y informacion riba esaki.
Manera ta conoci aña 2020 no tabata un aña facil pa AAA, nan a hiba un perdida hopi grandi di miyones di florin. Esaki a haci cune cu nan mester haci un reorganisacion, pero na e momentonan aki AAA ta un poco mas miho. E proyeccion nan pa aña 2022 ta mustra cu AAA lo recupera bek na 90% den tur entrada den comparacion cu aña 2019.
Minister Dangui Oduber ta hopi optimista cu aña 2022 ta bay ta un bon aña pa AAA y tin hopi gana di sigui traha hunto pa asina logra ehecuta e maneho y vision di gobernacion 2021-2025.


text:
Sharon Meijer di Asuntonan Economico ta splica:
All Stories
ORANJESTAD (AAN): Recientemente DTI a celebra "30 jaar ambtsjubileum" di sr. Eric Ferdinand Croes, na Inspectie en Keuringsambtenaar Elektrokeuring.
ORANJESTAD (AAN): Diahuebs ultimo den cuadro di celebracion di Dia di San Juan, Minister Endy Croes a bishita Colegio Laura Wernet Paskel na Santa Cruz.
Aruba na caminda pa e salida di e prome mitar di 2022 --- *Expertonan ta di acuerdo cu turistanan lo bay gasta menos --- *Na caminda pa pagara 2023 retonan grandi ta spera mundo
E Guera na Ukraine a reforsa e posicion di un Europa Uni --- *Defini e posicion di teritorionan Europeo na otro continente --- *Aruba mester sondea beneficionan den cambionan mundial
Plan y Presupuesto di A.T.A. pa 2023 den preparacion:
Fiscal a exigi castigo combina y pa confisca e oro
Entrante 1 di Juli e ta cuminsa traha:


text: Diaranzon mainta a drenta informe di un accidente cu hende herida dilanti Doña Rosa na Tanki Flip. Mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente entre un auto y un motorcycle cu dos persona riba dje. Ta asina cu un Kia Soluto a bai subi caminda pero no a tene cuenta cu e motorcycle cu tabata biniendo for di pariba y e motorcyclista cu e pasahero riba e motorcycle ambos a resulta herida. Na yegada di e ambulans a atende ambos victima pero a transporta un so di nan pa hospital.


text:
Geoffrey tin un trayektoria largu den Vòlibòl i ta envolví den práktikamente tur loke a pasa den vòli for di komienso di e deporte aki.
Geoffrey tabata interesá den tur aspekto di Vòli i a destaká tambe den tur, pues tantu komo hungadó di Selekshon, Árbitro Internashonal, Entrenadó i Dirigente Atministrativo lokal i Internashonal. Geoffrey a inisiá su karera den “Lucky Masters” ku 16 aña na 1957. El a forma parti di selekshon for di 1959 te ku 1972 i a partisipá na práktikamente tur torneo- i kampionatonan Internashonal durante di e periodo aki. Komo hungadó el a partisipá na Weganan Sentro Amerikano i di Karibe na añanan 1966 i 1970. Komo Árbitro Geoffrey a logra su diploma na 1961 i na 1973 a slag pa "Kandidato Árbitro Internashonal" na Bucaramanga-Colombia.
Na 1976 Geoffrey ta bira e promé Árbitro Internashonal di Kòrsou i di Antia Hulandes .
Geoffrey ta e úniko Árbitro di Kòrsou ku a "flùit" na Weganan Bolivariano na Barquisimento-Venezuela na 1981. Komo Árbitro Internashonal Geoffrey a partisipá na kampionato di NORCECA na 1977 na Sto. Domingo i na e Weganan Sentro Amerikano i di Karibe na Santiago-Cuba na 1982. Aki e tabatin un aktuashon destaká i a wòrdu apuntá pa "flùit" e wega final maskulino entre Cuba i Mexico. Pa mas ku 20 aña largu Geoffrey a funshoná komo entrenadó di vários klup e.o. Lucky Masters, Electronics, Toyoya, L&M. Olympic (Dama i Kabayero) i a yuda vários ekipo mas den nan preparashon tékniko.
Na 1975 Geoffrey ta haña su diploma di "Kantidaat Oefenmeester" na Ulanda.
Geoffrey a funshoná komo lider di vários kurso pa entrenadó i árbitro di Vòli na Kòrsou. Komo Dirigente di Vòli Geoffrey tabata Presidente di Lucky Masters pa mas ku 16 aña . Na 3 okashon e tabata miembro di Direktiva di CUVOBO/FEVOKO(Federashon Vòlibòl Kòrsou) ( 1963 - 1964: 1974 - 1976: 1981-1984) di kual e último dos periodonan el a okupá e puesto di Presidente. Di 1981-1983 i di 1998 pa 2002 e tabata den direktiva di NAVOBO (Federashon di Vòli di Antia Hulandes) i na 2001 e tabata den direktiva di CAZOVA (Federashon di Vòlibòl di Karibe).
Geoffrey tabata kofundador di Vòlibòl Hubenil na 1979 i Presidente di Komishon Vòlibòl na 1979 i 1980. Pa vários aña e tabata miembro di e komishon di Vòlibòl Eskolar. Durante Presidensha di Geoffrey Vòlibòl a konosé su añanan mas eksitoso. Tambe Geoffrey tabata dosente di Kursonan di A.B.O. i “bestuurskader. Tambe el a funshoná un periodo korto den Direktiva di Komité Olímpiko di Antia Hulandes i for di 1982 te 1999 e tabata miembro di direktiva di C.S.F. Geoffrey na vários okashon tabata miembro di komishonnan ku tabata traha riba sistemanan pa maneho di deporte di Kòrsou. Huntu ku Frank Mathilda e a traha e base pa Nochi di Premiashon di CSF. Den Vòlibòl e tabata presidente di e komishon Organisadó di selebrashon di e di 8 lustro di FeVoKo i na vários okashon el a presidí komishonnan Vòlibòlistanan.
Pa hopi aña Geoffrey tabata miembro di Stichting Sporttereinen Brievengat (SDK). Geoffrey a bira Miembro di Honor di Federashon Vòlibòl Kòrsou, FEVOKO, na 1995
Na 1997 Geoffrey a ser instalá komo Miembro di Salon di Fama di CSF i na mart 2002 el a ser kondekorá komo Ridder in orde van Oranje Nassau.
Dia 28 di mei 2012 Geoffrey a lansa su website "HISTORIA DI VÒLIBÒL" i opsekiá esaki komo su regalo na Mundu di Vòlibòl i di deporte en general. Geoffrey ta konsiderá esaki e regalo di mas grandi ku e por a duna su deporte favorito VÒLIBÒL.


text:
Naci na Aruba, Brigitte Ellis (24) awendia ta considera su mes un persona exponi na basta influencianan y experiencianan internacional. Cu dos aña apenas, el a muda pa bay biba na Hulanda y no mucho tempo despues, el a muda cu su mama definitivamente pa Canada unda el a lanta y forma su mes bayendo un scol Frances. El a lanta ta papia Hulandes cu su tata, Ingles y Frances na Canada y Papiamento cu su primonan na Aruba. Semper e tabata biaha entre Canada y unda su tata tabata bibando pa trabou na e momento ey, sea Merca of Hulanda y mas cu claro, e tabata bishita su famia na Aruba, cada vez cu oportunidad tabata duna pa esaki.
“Mi ta sinti cu e hecho di a biaha tanto di mas hoben caba a dunami un bentaha y punto di referencia di e retonan di mundo y e oportunidadnan pa mi por a crece como persona den esaki. Un di e retonan aki semper tabata medio ambiente”.
CONSIENCIA AMBIENTAL
Brigitte ta corda e influencia riba dje di e documentario di ‘Al Gore, The Inconvenient Truth’ cu esaki a sali na 2006. “Mi ta corda cu hunto cu mi primanan nos a hasta scirbi un carta pa e tempo ey presidente Bush, cu nos Ingles kibra, riba e tema aki”. Aunke nan no a haya un contesta bek, Brigitte su pasion pa aporta na e lucha ambientalista no a calma.
Na scol e tabata parti di un team di grupo pro medio ambiente unda nan tabata haci proyectonan di limpieza. Tambe el a forma parti di un asociacion di sostenibilidad cu tabata haci proyectonan riba e tema aki. Cu 17 aña, el a dicidi pa muda pa Hulanda y bay biba cu su tata pa un tempo. El a cuminsa explora ki direccion di estudio sigui y eynan el a haya su interes den Liberal Arts and Sciences na Vrije Universiteit Amsterdam. “Mi a gusta e diversidad den e estudio. Exigencianan pa drenta den e scol tabata halto c’un admicion minimo di estudiantenan, pero ma dicidi pa bay p’e. Bo mester tabatin educacion equivalente na VWO cu puntonan halto, abilidad top den matematica, ingles y mas.
Mi a pasa e prome rond y despues mi a haci un otro test cu mi a pasa pa finalmente, mi mester a haci un entrevista. Mi a keda accepta y eynan mi a muda pa Amsterdam pa atende Universidad pa 3 aña, unda mi a gradua cu honors pa mi bachelor den Cognition & Anthropology. “Esaki mi a logra cu e sosten di mi famia y mayornan cu a keda motivami durante mi estudio pa no give up”. Un di mi actividad extra curriculum tabata traha cu e asosacion di sostenibilidad di Amsterdam unda nos tabata bin cu ideanan y posibilidadnan pa mehora nos medio ambiente.
Sea di pone bordji of por ehempel nos a bin cu prullenbak den stad unda nos tabata piki of motiva hendenan pa tira nan cabitonan di cigaria aden, na lugar di riba caya”.
Despues di a gradua, mi no tabata sigur kico lo tabata mi siguiente paso mesora. Mi a opta pa bay Aruba pa 1 aña, unda motiva pa mi tanta Arlene pa yud’e den un proyecto y mas cu claro. E tabata un bon decision p’ami, paso aparte di a gana tremendo experiencia c’un oficina top di abogacia y na e departamento di DIMAS, mi a haya e chens pa comparti cu mi famia, socialmente y goza di nos bunita beachnan.
Despues di Aruba, mi tabata sintimi cla pa mi siguiente paso, mi tabata kier a traha den un ambiente politico of diplomatico un caminda na mundo. Mi a scirbi un carta pa 3 diferente embahada y consulado. Mi a haya un reaccion for di Cape Town, Zuid-Africa pero e condicion tabata cu mi mester tabata registra na un Universidad pa por aplica. Ya mi idea tabata pa sigui pa mi masters y eynan mi aplica na universidad di Leiden pa Cultural Anthropology and Developmental Sociology cu tabata atraemi asina hopi. Mi a manda prueba di mi admision pa Cape Town y asina mi a keda accepta.
Na Januari 2019, mi a muda pa Cape Town pa 6 luna y p’ami esaki tabata un ‘life changing experience’. E escenario di seronan y naturalesa pa cuminsa tabata algo unico. Cu mi trabou na e consulado mi tabata mira hopi similaridad den e parti di identidad cu Aruba bou formacion Hulandes.
E cuestion di e formacion di identidad nacional di e pais bou di e formacion di Hulandes. Na Aruba, nos ta un mix di diferente nacionalidad pero toch nos tin nos mesun identidad como Arubiano. Basicamente, e ta importante pa tin e diferente comunidadnan aki rond dibo pa crea bo mesun identidad. Mi a dicidi pa traha mi thesis riba e tema aki cual mi ta trahando riba dje aworaki cu mi tin cu entrega na Januari.
ATENCION PA CLIMATE CHANGE
“Mi a dicidi pa tuma parti na e Global Climate Strike paso mi ta haya importante pa tuma parti na crea atencion na e topico aki. Hunto c’un amiga nos a traha bordjinan cu mensahenan di consientisacion pro medo ambiente y a tuma parti na e marcha organisa na Den Haag September ultimo. P’ami e tabata un di e experiencianan di mas special cu mi a pasa aden.
E simpel hecho di tabata rondona p’asina hopi hende cu mesun consiencia tabata algo hopi grandi. Pa loke ta Aruba, mi ta kere nos por haci hopi mas pero e ta cuminsa na educacion di e generacion di mas nobo. Nos tin cu realisa cu medio ambiente di mundo ta afecta nos tur, incluyendo Aruba.
Si nos por logra pa nos generacionnan lanta mas consiente di nos medio ambiente, nos como un isla chikito lo por manda un mensahe pa mundo henter cu por crece y multiplica. Mi ta kere cu nos mester por siña di otro paisnan y aplica esaki, manera por ehempel na Sur Africa unda nos tabatin un iniciativa cu tabata para pa co-creacion di proyectonan pro medio ambiente cu sosten di gobierno Hulandes y esaki a extende pa otro paisnan. Aruba por haci mas riba e parti di medio ambiente. Mi ta stima Aruba masha hopi mes y destino lo determina unda mi futuro lo ta cu esaki”


text:
KRALENDIJK- Fundashon Mariadal ta hasi un apelashon riba bishitantenan pa no bin hòspital i e poliklínikanan si nan tin síntoma di COVID-19.
“Si bo tin keho ku por mustra riba kontagio ku COVID-19, no bin hòspital òf poli e ora ei. Keda kas, aunke bo tin un sita. Tuma kontakto via telefòn +5997158900 i traha un sita nobo òf konsultá si den bo kaso tin otro solushon. Tuma kontakto tambe ku Entidat Públiko Boneiru na number di telefòn 0800 0800 pa traha un sita pa hasi tèst” asina Fundashon Mariadal a skibi den un komunikado di prensa.
Akompañante
Tambe Mariadal ta hasi un súplika pa ora di bin poliklínika, preferibelmente bin sin akompañante òf ku solamente un akompañante. Tambe ta pidi pa den hòspital tene semper un distansia di 1,5 meter for di otronan. “Asina bo no ta protehá bo so, pero nos empleadonan den kuido tambe”, asina ta konsehá.
Prevenshon
Banda di esei den hòspital mester kumpli estriktamente ku e reglanan di prevenshon. Pa dia tin dos momentu di bishita, esta di 11:30 or te 13:00 or i di 18:30 or te 20:00 or. Pa kada pashènt ta pèrmití solamente un (1) bishitante pa dia. Esaki ta konta tambe pa bishita pa kamber di parto i Kas di Kuido. Bishitantenan, klientenan i pashèntnan mester tene kuenta ku uso di un tapaboka médiko ta obligatorio den hòspital i den botika. No ta pèrmití tapaboka di paña. Na entrada di hòspital ta skrin bishitantenan.
Mariadal ta bisa di ta konta ku komprenshon i koperashon di tur hende.


text:
Limpiesa completo di e Cationan y storage room : ruim op e catios y saca tur cos cu por. Lo hasi esaki tambe den e storage room. Laba e catios cu pressure washer. Organisa e storage room (cuminda, cat litter, remedi, bowls, productonan pa limpiesa diario etc) Verf di nobo e vloernan di e catio/ storage room. Organisa di nobo, e cationan y storage room pa asina e pushinan por bai bek den nan catio.
0 Boluntario falta ainda
Diasabra • 09:00 - 13:00
Jaburibari 8B
Paradera
Paradera
Pafo
6 / 6 Boluntario
6 Boluntarionan di bo organisacion
6 Boluntarionan di bo organisacion
Nine Lives Aruba Foundation (NLA)
Geraldine
Toro Vera Kock
5614167
Intenshon ta pa unda ta necesario aplica un laag di seal nobo.


text:
Willemstad, 12 di Mei 2021 – Curaçao Medical Center i komunidat di Kòrsou a risibí un bunita regalo den forma di un produkshon LIVE yamá “Apresio” pa dia di Enfermeria di parti di kompanianan lokal. 12 di Mei ta un fecha importante pa para ketu na dje pa duna honor i apresio na tur nos enfermeronan ku ta hasi nan trabou ku orguyo i amor. Den e produkshon a pone atenshon tambe na e demas pilanan di CMC ku ta forma parti di e kadena di kuido.
CMC ta sumamente gradisí ku apesar di e situashon ku Kòrsou ta den dje algun kompanianan lokal i personanan a bini huntu pa duna e bunita regalo akí. Na nòmber di tur enfermeronan i demas empleadonan di Curaçao Medical Center, nos kier yama Mauricia Pictures, HelpR, MMO Dutch Caribbean, Shon Fia, Coca Cola, Ronald Mc Donald House, Panaderi Isa, General Catering, Curacao Chinese Union, Panaderia 2000 i Distribier danki di kurason.


text:
Ergilio Orilio Hato a nase dia 7 di novèmber 1926 na seru di Otrabanda pa ta mas eksakto na Hoogstraat # 2. Ela bai St. Vicentius skol i tabata hunga futbòl den e tim di skol. Despues ela kuminsá hunga bala den Jong Curaçao .
E tabata un tremendo hungadó tantu den gol komo delantero. Na aña 1946 el a pasa pa militá den e klup Jong Holland tim ku ela keda den dje te na final di su karera. Tempu di gloria di Orilio tabata di aña 1943 te ku 1958.
Orilio su ekipo Jong Holland a sali e tempu ei 9 biaha kampion di Kòrsou i 1 biaha kampion di Antia ku Orilio komo portero (kiper). Orilio tabata un tremendo kiper i tabata e kiper di selekshon di Antia i a representá nos pais na e siguiente paisnan: Aruba , Guatemala, 5 biaha, Costa Rica 5 biaha, Mexico Hondúras, Fransia, Hulanda, Alemania, Dinamarka, Noruega, Helsinky, Finlandia i Venezuela.
Orilio ta konosí komo un di e mihó kipernan di Sentro Latino Amérika.
E tabata bula di un manera inkreibel i a haña e siguiente apodonan:
Pantera Negra, Hombre de Goma ,El hombre plástiko, El Falcon Orilio huntu ku Sr. Pedro Matrona tabata e promé antianonan ku a reforsá selekshon di Hulanda. .Esei tabata na aña 1950.
E aña di mas grandi den su karera tabata na aña 1946 ora ku Curacaose Voetbal Bond a hasi 25 aña i a organisá un torneo internashonal ku partisipashon di Aruba, Kòrsou , Sürnam, Colombia, I Feyenoord di Hulanda. Kòrsou a bira kampion ganando Feyenoord 4 pa 0 ku Orilio den gol. Kòrsou
a gana e torneo ku solamente un gol kontra. Akinan Orilio a sali e mihó hungadó di e torneo.
Orilio a hunga tambe pa e ekipo di Literal na Venezuela. Orilio no tabata konosí komo kiper so pero tambe komo un tremendo delantero. Na aña 1953 Orilio a hunga rechtsbuiten pa selekshon di Antia na Guatemala.
Orilio a sali e mihó rechtsbuiten di e torneo, hinkando 6 gol den dos wega i a sali e hungadó mas disiplina. Esaki tabata un torneo di Sentro Amérika i del Caribe.
Desepshon grandi: Orilio ta konosí tambe komo un di e mihó tiradónan di penalty pero na Helsinky ela faya. Ela tira e pinalti afó i Antia a pèrdè ku Turkia 2 pa 1 i Antia no a klasifiká pa final.
Den e temporada ku Orilio tabata hunga bala Kòrsou tabata konosé hopi bon hungadónan di bala manera Enchi Jansen, Eddy Vlinder, Claudio Hato, Pedro Matrona, Remigio Donker, Ga Bernadina, Ronald Delanooi , Piet Conquet, Fefe Delanooi, Edmundo Confesor, Loi Mersera, Willy Heyliger, Mario Jansen, Wihem Canword, Edgar Meulens, Morty Meulens, Iziqueil Vos, Chebu Pinedo, Frank Poulina, Papa Klabeer , Cayootji Gosilio Gein Giribaldi.
Esei ta djis pa menshoná un par.
Orilio a hunga 5 biaha na Costa Rica i tabata masha famá mes ayanan. Na su honor tin un parke na Costa Rica ku su nòmber Parque Ergilio Hato .
Galardonnan: Ergilio Hato a haña dos biaha e kondekorashon komo Ridde in de orde van Oranje Nassau. Ela wòrdu nombra diferente biaha komo hungadó di aña. Ela presentá hopi biaha den e programa deportivo di Shell na enkargo di Don Hecto Rosario.
Parke Ergilio Hato
Na aña 1997 a nombra nos stadion di Futbòl SDK na su nòmber ku awe nos konosé komo stadion Ergilio Hato. Pero e galardon òf e premio di mas grandi pa Orilio a optené ta e apresio ku e tin serka e pueblo di Kòrsou. No tin nada mas importante ku ser apresiá komo hende pa loke bo ta i no pa loke bo tin.
Banda di ta konosí komo un bon deportista Orilio ta konosí tambe komo todo un kabayero, desente i ku rèspèt pa tur hende. Ergilio ta kerí pa pueblo di Kòrsou i ta gosa de rèspèt di un i tur pasombra e ta duna rèspèt. Un persona humilde yen di kalor humano.


text:
Watakeli ta gana su di dos wega den klase superior maskulino di vòlibòl, propinando Stakamahachi un derota fulminante. Den klase superior femenino tabata presisamente Stakamahachi ku ta dal Watakeli duru.
Federashon Vòlibòl di Kòrsou (Fevoko) a kontinuá awe, djadumingu 26 di novèmber 2017, ku su kampionato regular. Esaki a tuma lugá den sala Errol Rooi di Sentro Deportivo Kòrsou (SDK) na Brievengat.
Despues di a gana Xaverianen di forma dramátiko den nan promé kompromiso siman pasá (3-2), Watakeli a registrá awe su di dos triunfo den klase superior maskulino. E tim a gana ku 3-0 di Stakamahachi, aunke ku e ekipo pèrdèdó a duna tur ku tin. E skornan: 25-19, 25-22 i 29-27.
Den klase superior femenino tabata Stakamahachi ku a logra su di dos viktoria, superando Watakeli ku skor di 3-0. E sètnan tabata 25-16, 25-12 i 25-18. Den su promé kompromiso siman pasá Staka a gana di Shuatanari ku skor di 3-1.
Mas aleu Hurricane a logra su promé viktoria di temporada den klase superior femenino, ganando ku 3-0 di Green Jewels: 25-12, 25-8 i 25-18.
Den klase superior maskulino Xaverianen tambe a logra su promé triunfo dje kampionato. Esaki tabata riba Green Tigers: 3-0. E sètnan tabata: 25-18, 25-21 i 25-23.


text:
Manera ta e caso na henter mundo, tambe na Aruba abuso y acoso sexual a haya hopi mas atencion den ultimo añanan. Esey tanto pa abuso cometi contra mucha y hoben como tambe pa abuso contra empleado na pia di trabao. Cu esaki, ta importante pa sa si di berdad tin un avance cerca nos pa no solamente trece e formanan di abuso aki dilanti den denuncia, pero tambe averigua si ta logrando crea e infrastructura necesario pa duna apoyo profesional debido na esnan den e situacion ey.
Si na e momento aki nos por nota cu tin mas conocimento tocante e tema di acoso sexual na pia di trabao, esey ta relaciona directamente cu e atencion internacional pa e tema aki, unda hopi caso a haya atencion mundial. Ta trata di caso di intimidacion y violencia sexual, cu hasta a keda trata den corte na diferente pais. Tambe na varios pais a cuminza iniciativa pa discuti e tema, loke riba su mes por a causa cu victima a sinti nan mes mas liber pa papia di e asunto. Riba su mes e hecho cu mas hende ta sinti nan mes liber pa duna conocimento di nan experiencia mester ser interpreta como algo positivo, pasobra e fenomeno a bira algo cu a cuminza sali di e ambiente di ‘tabu’. Nos ta bisa explicitamente ‘a cuminza sali’ pasobra no tin motibo pa conclui cu e trabao ta haci caba y cu nos por bolbe na orden di dia.
E pregunta cardinal ta keda si a bira menos probable cu intimidacion y acoso sexual lo tuma lugar den ambiente laboral. Nos no ta kere cu esey ta e caso, pasobra pa esey sucede algo lo mester a cambia den e manera con ta maneha e tema na pia di trabao. Y esaki ta requeri hopi mas trabao cu loke a tuma lugar te awe. No cu no a haci nada pasobra na Aruba tin varios empresa, sigur esunnan cu mas capacidad financiero, tin den nan manual laboral regla contra comportamento indebido, inclusive di indole sexual. Aunke esey ta di aplaudi, e no ta suficiente pasobra no necesariamente tin mecanismo institui cu ta facilita e caminda cu e empleado mester cana pa haya ayudo na un manera sigur y confiable.
Loke ta keda problematico ta e posicion den cual un empleado ta ora ta trata por ehemplo di intimidacion o acoso sexual, cometi pa un persona mas halto den e empresa. Den un caso asina por ta cu e empresa, den e caso mas faborable, ta tuma medida contra e persona acusa di tal comportamento. Sin embargo, consecuencia di tur esaki por ta cu e empleado perhudica no ta sinti cu e por continua den servicio di e empresa. Den e caso ey, y cu lo ta un consideracion serio den varios caso, e empleado lo mester trece un cambio sustancial den su bida, buscando empleo otro caminda. Si e intencion ta pa percura pa e consecuencianan negativo ta minimo pa e victima, ta indispensable pa yega na regulacion legal di e asunto. Den esaki gobierno mes por duna e bon ehemplo, como e dunador di trabao mas grandi di e isla, creando un sistema di vigilancia y ayudo na empleado cu ta desea di denuncia tal comportamento di colega, ken cu e ta. Nos ta bisa tambe cu mester actua contra ‘ken cu ta’ pasobra no por ta asina cu e sistema ta bira algo cu ta busca un manera pa ‘soluciona’ e asunto di tal manera cu e denunciante ta sali perdi y e abusador ta keda riba su puesto, ya cu e ta pertenece na e grupo di ‘untouchables’ politico. Por cierto cu den noticia di e dianan aki a bira conoci un caso di un alcalde na Hulanda, cu despues di un periodo cortico mester a bandona su puesto pasobra e tabata envolvi, como abusador, den un caso di ‘grensoverschrijdend gedrag’: comportamento fuera di limite. E manera di trata e caso aki ta proba cu ta posible pa pone e interes di e victima na promer lugar, percurando pa e agresor ta esun cu ta perde su puesto.
Awor, si nos puntra nos mes si a corto, o hasta a mediano plazo, nos ta mira e situacion drecha asina drastico pa e victima, nos ta kere cu e contesta mester ta ‘no’. Ta di aprecia cu tabatin e colaboracion di instancianan gubernamental mes den e iniciativanan pa e investigacion, pero esey no ta suficiente. Mester bin un instancia independiente cu por atende caso di e indole na un manera profesional. Esey ta costa placa y esey ta un problema conoci, pero no ta tur cos. Si nos mira cu riba e tereno di abuso y violencia contra mucha y hoben a logra cierto avance, pero cu a keda hopi pa haci ainda, nos no ta mira con e aspecto di intimidacion y acoso sexual ta bay haya mas recurso y prioridad.
Esey ta implica cu no por haci nada? Di ningun manera, pasobra ainda tanto abuso di mucha, como abuso sexual na pia di trabao no a sali completamente di e ambiente di ‘tabu’. Demasiado hende ta haya cu e ta un tema cu ta haci nan sinti nan mes incomodo y tanten esey keda asina, e presion pa pone e recursonan pa crea e infrastructura necesario no lo t’ey.


text:
WILLEMSTAD – Gerrit Schotte a dirigí un karta na Promé Minister Daniel Hodge relashoná ku e parke di generatornan Aggreko ku tin riba terenonan di Aqualectra. Den su karta sr. Schotte ta bisa ku, el a tuma nota di presensia bek di generator nan di hür for di e kompania Aggreko.
Pa e motibu aki frakshon di MFK por medio di su persona kier hasi señor Minister e siguiente preguntanan, hasiendo uso di artíkulo 96 di Reglamento di Órden di Parlamento: Kiko a pasa ku e plan di optimalisashon di operashon i tambe di mantenementu di produkshon di koriente di plantanan eksistente di Aqualectra?
Semper gerensia di Aqualectra a skonde retraso di mantenshon pa Akshonista i a ninga ku esaki ta eksistí p’esei e siguiente pregunta; Tin “backlog” di mantenementu atrobe den operashon di produkshon di koriente i awa di Aqualectra? Si e kontesta ta si?
Kiko e motibu ta ku atrobe Aqualectra tin retraso den mantenshon di su plantanan?
No ta kumpliendo ku oranan di mantenshon stipulá pa kada planta?
Tin debe atrobe na esnan ku ta bende Aqualectra piesanan pa su plantanan?
Ta bezig ta drei plantanan sin para nan pa nan mantenshon despues di oranan di produkshon stipulá?
Na Desèmber 2011 a presentá un “Maintenance Document 2012” no a kumpli ku esaki atrobe ?
Kuantu Aggreko a wòrdu di hür atrobe dor di Aqualectra?
Pa kuantu tempu esakinan a bin den liña di produkshon di koriente di Aqualectra?
E kontrakt firma ku Aggreko (na kuminsamentu di 2013) su durashon ta di kuantu tempu?
Kiko e total di Aggrekonan na Megawat ta?
Kuantu Aqualectra tin ku paga na Hür pa kada kònteiner di Aggreko?
Kua lo ta e rekargo na pueblo den preis di koriente i awa pa motibu di hürmentu i produkshon di koriente i awa atraves di Aggrekonan? Kua tipo di fuel, Aggrekonan di hür dor di Aqualectra lo bai usa?
Tin mehoramentu di e tereno tumando lugá na e momentunan aki na e sitio kaminda a pone e Aggrekonan esta na Mundu Nobo i kuantu e gastunan envolví ku esaki ta?
A anunsiá desmantelashon di plantanan na Mundu Nobo den pasado dor di Gerensia di Aqualectra esaki a para?
Kuantu sèn tin envolví ku hürmentu di Festival Center pa parker kònteinernan di Aggreko temporalmente, promé ku hinka nan den produkshon?
For di ki dia a kuminsá hür e Aggrekonan konforme kontrakt firma anto ki dia a kuminsá usa nan realmente?
Aggreko ta paga komishon pa e kontrakt firma ku Aqualectra “Closing Fees” òf algu similar? Tabata tin intermediario entre Aqualectra i Aggreko den e kontrakt resientemente firma ku Aggreko? Si ta si, ta kua kompania a aktua komo intermediario?
Tur lokual ta sosodiendo rondó di kontrakt firma ku e kompania Aggreko, hürmentu di Festival Center, invershon pa drecha e tereno na Mundu Nobo, hür di Aggrekonan ta presupuestá den presupuesto di Aqualectra?
Of esakinan ta gastunan adishonal ku Aqualectra tin ku buska kon ta bai dek nan ainda? Dikon Aqualectra no a kuminsá traha su plantanan propio ainda?
I a bolbe bai hür planta di Aggreko?
Konta ku finansiamentu di e proyekto di su propio plantanan?
Ta bèrdat ku mayoria kompania/fábrika di plantanan tambe ta ofresé finansiamentu?
Ta drechando e tereno di Aqualectra na Dokweg kiko ta hasiendo ku e lodo i tera ku a saka for di einan?
Ta konsiente ku e lodo i tera aki ta kontaminá?
Tur lokual ta sosodiendo na e momentonan aki ta e maneho nobo ku Sr. Daniel Hodge komo kabes di Gobièrnu a introdusí den Aqualectra komo akshonista?


text:
DPL a presenta charla interactivo na studiantenan di EPI sector Welzijn riba e topico di Entrevista Laboral
Riba 14 maart 2018 studiantenan di EPI sector Welzijn a organisa un anochi di informacion y conscientisacion cu e tema di; “Werkloosheid bij Jong Volwassen/Volwassenen’ dirigi riba hobennan cu den futuro cercano lo mester subi nos mercado laboral. Sr. Richenel Stamper HR, PR staffunctionaris DPL a presenta un charla interactivo na studiantenan di EPI sector Welzijn y un mini workshop riba e tema: Entrevista laboral na Aña 2018. Durante anochi aki a presenta tur informacion, tips y conseho na esnan cu lo mester pasa den un Entrevista Laboral real den futuro. DPL ta gradici EPI y studiantenan pa e oportunidad aki y ta spera di sigui traha hunto pa asina yuda nos hobennan pa subi nos mercado laboral cu exito!


text:
Dia 3: Differentiëren met ICT-Tools
Differentiëren met ICT-Tools: Voorkennis Part I
Den e prome video di dia tres, Noemy Croes ta bay para keto na kico ta diferenciacion y cua ta e aspectonan di diferenciacion cu lo por tene cuenta cu ne, ora cu ta yega na duna les online.
Differentiëren met ICT-Tools: Voorkennis Part II
Den e video aki, Noemy Croes ta bay trata un modelo cu ta wordo uza pa structura bo les, unda cu ta incorpora diferenciacion alabes.
Differentiëren met ICT-Tools
Den e prome video di Karin Werleman, ta trata cua ICT tool lo por scoge pa logra bo metanan di les.
ADI- IGDI
Den e di dos video cu Karin Werleman ta presenta, Karin lo trata algun modelo di instruccion en conexion cu ICT.


text:
Koalishon di 12 asiento ta formá
Koalishon di 12 asiento ta formá
Partidonan MAN, PAR, PNP i PS a yega na un akuerdo pa formashon di un koalishon di 12 asiento den staten.
Informador sr. Kenneth Gijsbertha lo entregá gobernador sra. Lucille George – Wout su relato final mayan, djamars mèrdia. Abase di su relato, gobernador lo nombra un formador ku ta keda enkargá ku e tarea pa forma un gobiernu nobo pa pais Kòrsou.
Seguidamente e repartishon di asiento lo mester tuma lugá.
E proseso di screening legal i obligatorio di kada kandidato ministerial por dura dos pa tres siman.
Por lo tantu, gabinete Whiteman ta keda demishonario.


text:
-
Komparashon di preis Makutu No regulá
- November 12, 2021
- Posted by: FPK
- Category: Komparashon di preis, Komunikado di prensa
Ku regularidat Fundashon pa Konsumidó konhuntamente ku departamentu di inspekshon di Ministerio di Desaroyo Ekonómiko (MEO) ta hasi komparashon di preis basá riba e asina yamá Makutu NO regulá. Gran parti di e produktonan den e makutu aki ta produktonan den bòter òf den bleki. Por ehèmpel fruta, karni, piska, mayonaise, jam, pindakaas i bèrdura
-
Komparashon di preis di karni, fruta i bèrdura
- October 8, 2021
- Posted by: FPK
- Category: Komparashon di preis
Últimamente nos por a tuma nota di desaroyonan di preis den supermerkadonan na Kòrsou. Den kuadro di esaki Fundashon pa Konsumidó durante e periodo di 15 te ku 22 di sèptèmber 2021 a bishitá 22 supermerkado ku e meta pa analisá preisnan aktual di karni, fruta i berdura riba merkado. Pa por logra esaki a
-
Komparashon di preis di botika 2021
- September 24, 2021
- Posted by: FPK
- Category: Komparashon di preis, Komunikado di prensa
Durante e periodo di 3 te ku 8 di sèptèmber 2021, Fundashon pa Konsumidó a anotá preis di produktonan ku mas ta wòrdu kumprá pa nos konsumidónan den botikanan aki na Kòrsou. Saliendo for di e punto di bista ku e konsumidó di awendia mester ta aun mas krítiko, alerta, responsabel i konsiente, Fundashon pa
-
Komparashon di preis di karni i bèrdura
- June 25, 2021
- Posted by: FPK
- Category: Komparashon di preis, Komunikado di prensa
Fundashon pa Konsumidó durante e periodo di 11 te ku 17 di yüni 2021 a bishitá 22 supermerkado ku e meta pa analisá preisnan aktual di karni, fruta i berdura riba merkado. Pa por logra esaki a anotá preis di un kantidat di 97 produkto en total. E 22 establesimentunan ku a forma parti di
-
Komunikado di prensa kuaresma 2021
- March 29, 2021
- Posted by: FPK
- Category: Komparashon di preis, Komunikado di prensa
Anualmente Fundashon pa Konsumidó den estrecho koperashon ku Inspekshon Ekonómiko di Ministerio di Desaroyo Ekonómiko, ta hasi anotashon di preis durante e temporada di kuaresma. E meta di e komparashon di preis aki, meskos ku e demas komparashonnan di preis, ta pa halsa e nivel di konsientisashon serka nos konsumidónan i motivá nan pa hasi
-
Komparashon di preis di karni i bèrdura yanüari 2021
- February 12, 2021
- Posted by: FPK
- Category: Komparashon di preis, Komunikado di prensa
Ku e meta pa fasilitá konsumidónan den nan proseso di kompra, Fundashon pa Konsumidó durante e periodo di 25 di yanüari te ku 29 di yanüari 2021 a bishitá un kantidat di 22 establesimentu pa anotá preis di 93 produkto di karni, belèg, fruta i berdura. E 22 establesimentunan ku a forma parti di e
-
Produktonan di prevenshon COVID-19
- October 7, 2020
- Posted by: FPK
- Category: Komparashon di preis, Komunikado di prensa
Anotashon di preis Produktonan di prevenshon COVID-19 Mirando tur e desaroyonan di e vírùs di Corona aki na Kòrsou i skuchando e gritunan di nos konsumidónan relashoná ku preisnan di entre otro tapa boka i ‘handsanitizer’, Fundashon pa Konsumidó a bishitá 24 establesimentu (botika i supermerkado) durante e periodo di 8 te ku 14
-
Anotashon di preis Back to School
- August 6, 2020
- Posted by: FPK
- Category: Komparashon di preis, Komunikado di prensa
Un aña eskolar nobo ta bai ranka sali i komo mayor, edukadó òf studiante bo mester ta bon informá di tur loke ta trata preisnan di artíkulonan pa skol. Pa e motibu aki, Fundashon pa Konsumidó konhuntamente ku Ministerio di Desaroyo Ekonómiko (MEO), a anotá preis di un kantidat di 63 material di skol na
-
Komparashon di preis supermarket i minimarket
- June 29, 2020
- Posted by: FPK
- Category: Komparashon di preis, Komunikado di prensa
Pa fasilitá konsumidónan den nan proseso di kompra, Fundashon pa Konsumidó ta sigui bishita supermerkadonan, anotando preisnan di produktonan riba merkado. Durante e periodo di 28 di mei te ku 2 di yuni 2020 a bishitá un kantidat di 22 establesimentu pa anotá preis di 174 produkto. E 22 establesimentunan ku a forma parti di
-
Komparashon di preis di karni i bèrdura
- June 15, 2020
- Posted by: FPK
- Category: Komparashon di preis, Komunikado di prensa
Pa fasilitá konsumidónan den nan proseso di kompra, Fundashon pa Konsumidó ta sigui bishita supermerkadonan, anotando preisnan di produktonan riba merkado. Durante e periodo di 28 di mei te ku 2 di yuni 2020 a bishitá un kantidat di 22 establesimentu pa anotá preis di 90 produkto di karni, belèg, fruta i berdura. E 22


text:
Fundashon Pro Bista di bishita serka Konseho di Minister relashoná ku inisio di kampaña
Fundashon Pro Bista di bishita serka Konseho di Minister relashoná ku inisio di kampaña
Geplaatst op 04 August 2021 dor di Ministerio Asuntunan General i Promé Minister
WILLEMSTAD – Riba djárason 4 di ougùstùs, Konseho di Minister a risibí un delegashon di Fundashon Pro Bista durante un enkuentro ameno. Manera ta kustumber, tur aña di nobo Fundashon Pro Bista ta inisiá su kampaña di kòlèkte dor di risibí e promé kontribushon serka gobernantenan di e Gobièrnu na mando. Riba e pòrtrètnan por mira e momentu kaminda Promé Minister Pisas huntu ku ministernan Larmonie-Cecilia, Pietersz-Janga i Silvania, ta otorgá e promé montante na direktiva i kliente di Fundashon Pro Bista.
Fundashon Pro Bista


text:
Análisis di krimenan di impakto haltu.
KOMUNIKADO DI PRENSA 288 /2022
7 yüni 2022
Análisis di krimenan di impakto haltu.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Krímennan di impakto haltu durante di e periodo di 30 di mei pa 5 di yüni 2022 a duna e
siguiente resultado.
Atrako
Tabatin sinku (5) kaso di atrako. E atrakonan a tuma lugá riba djárason i djasabra durante di
e orarionan 11.00’or – 12.00’or i 22.00’or i 24.00’or.
Algun di e manera di operá di e sospechosonan tabata dor di baha tayer di outo di e víktima
i asina ei atrak’é na momentu ku e baha for di outo.
Otro táktika ku a keda usá ta dor di persiguí e víktima i despues ser’é ku outo.
Nan a tuma lugá na Caracasbaai, Eendweg, Kaminda Rooi Santoe i Kaya Kafetan.
Ladronisia di vehíkulo
Den e periodo aki polis no a risibí ningun notifikashon di ladronisia di outo.
Kiebro den kas
Polis a registrá seis (6) kiebro den kas. Mayoría di e kiebronan aki a tuma lugá riba djasabra
entre 00.00’or – 03.00’or.
Malechornan a penetrá dor di fòrsa hekwerk of kibra porta.
E kiebronan aki a tuma lugá na Residensia Yalusi, Parallelweg, Kaya Merlot, Kaya
Koronashon i Kaya Karabana.
Kiebro den negoshi
A konfirmá 1 kiebro den negoshi i el a tuma lugá riba djasabra entre 03.00’or i 06.00’or.
Malechornan a penetrá den e edifísionan dor di kibra un bentana di un gym situá na Kaya
Koronashon.
Kiebro den/na outo
Tabatin seis (6) kiebro den outo, ku a tuma lugá riba prinsipalmente djabièrnè entre
13.00’or i 16.00’or.
E método ku mas e malechornan a usa tabata di kibra e bentanan di porta di patras.
E sítionan na unda a kibra na e outonan aki tabata Caracasbaai (3), Caracasbaaiweg, St. Joris
i Weg naar Willibrordus.
Violensia relashonal
Polis mester a atendé seis (6) kaso di violensia relashonal, di kua mayoria a tuma lugá riba
djaweps.
Mayoría di e kasonan aki a tuma lugá entre 01.00’ i 02.00’or.
E áreanan kaminda ku polis mester a duna asistensia pa e tipo di violensianan aki, tabata for
di Tra’i Seru te ku Piscadera.


text: KRALENDIJK – Suidadano Richard “Cha” Pietersz a manda un karta prensa i ta ekspresá nada mas ku e bèrdat. “Tur organisashon polítiko ta konfundí é pueblo. Durante kampaña polítiko a hinka hopi plaka den kampaña pa bira mas viktorioso i popular, un mas ku otro. A hasi hopi kampaña polítiko, kantidat di propaganda pa tur organisashon polítiko paga. Unda a saka tantu plaka asina, mi persona no por bisa. Kuantu plaka a bai den a den kampaña polítiko, organisashon polítiko nan no ke publiká. Kuantu plaka a hinka den kampaña polítiko, eventualmente no ke publiká di unda e plaka a bini pa kampaña. Hopi Bandera di tur kolo di organisashon polítiko. Hopi sede di organisashon polítiko, sede tabata dòrná ku Bandera. Kas di lidernan dòrná ku Bandera di nan organisashon. Outonan dòrná ku Bandera di nan organisashon. Tristu pa bo mes mira kon nos polítiko ta konfundí i manipulá trese desunion den pueblo pa falta di interes personal. Despues di kampaña polítiko no a bini niun organisashon polítiko pa bini ku un meta kiko ta bai hasi pa é pueblo i su Bandera Nashonal. Tristu pa mira kon ta manipulá ku sentimentu di ser humano, momentu di kampaña polítiko, despues di elekshon pueblo por bien bai flit, bai flit. Kuantu kas di lider nan eventualmente sede di e organisashon polítiko a hisa Bandera dia di Boneiru? Despues di kampaña polítiko pueblo por bai flit, bai flit. Asina polítiko nan ta sembrando mas odio divishon den organisashonnan kristian. Pa mi nan ta mas Diabóliko kristian punto, sentimentu sin miedu, “Pietersz ta finalisá su karta bisando.


text:
E kampionato nobo di vòlibòl a sigui ku Watakeli ganando otro wega den divishon maskulino superior. E kampion di Kòrsou ayera, djadumingu 18 di novèmber 2018, tabatin ku lucha hopi duru pa superá eterno rival Xaverianen: 3-2.
E kompetensia di vòlibòl a kontinuá ayera ku kuater enkuentro den sala di deporte Errol Rooi di Sentro Deportivo Kòrsou (SDK) na Brievengat. Tres dje weganan aki a bai 5 sèt.
Den divishon superior maskulino Watakeli a bolbe gana i sigui invikto. E tim kampion di Kòrsou den promé instante a kai atras 2-0 kontra di Xaverianen ku ta aktual supkampion, pero a bini djatras ganando tres sèt pa sigui su racha viktorioso.
Xaverianen a sali gana e promé i di dos sèt ku skornan di respektivamente 25-23 i 25-22. E tim pues tabata falta pa gana un sèt mas pa superá su eterno rival. Watakeli sinembargo no a entregá i a gana e siguente tres sètnan pa sigurá otro viktoria: 25-18, 25-20 i 15-10.
Den e otro wega den klase maskulino superior Stakamahakchi i Green Tigers tambe a bai sinku sèt. Stakamahakchi a gana e promé dos sètnan ku 25-20 i 25-17. Green Tigers a empatá e skor 2-2 ganando e sigiuente dos sètnan ku 25-23 i 25-20. Stakamahakchi tabatin e mihó wega sinembargo den e último sèt: 15-10.
Den klase femenino superior Hurricane i Watakeli tambe a trit e públiko un wega emoshonante. E timnan tabata gana e sètnan pa bùrt di otro. Watakeli a sali ganá e promé set ku skor di 25-23. Huricane a empatá e skor 1-1 ganando di dos sèt ku 25-18. Watakeli a tuma ventaha di 2-1 ku triunfo di 27-25 den di tres sèt, pa despues Hurricane bolbe tabla e wega (2-2) ganando e di kuater sèt ku 25-20. Finalmente e di sinku sèt tambe a bai pa Hurricane: 15-10.
Den e otro wega den divishon femenino superior Shuatanari a triunfá fasil riba Green Jewels: 3-0. E parsialnan tabata 25-17, 25-12 i 25-12.


text:
E Nationaal Onderwijs Congres Aruba a wordo organisa Online e aña aki pero manera semper cu e mesun inspiracion, motivacion, tools valioso pa docente, interaccion y teambuilding pa tur den kleuter, basis y middelbaar onderwijs cu ta desea di sigui desaroya.
Ta asina cu na 2018, e directora saliente di SKOA sra. Josette Daal a start cu e iniciativa akinan caminda cu SKOA hunto cu Raad van Toezicht a pone e prome piedra pa un cambio den enseñansa pa scolnan di SKOA pa duna bek na docentenan e conocemento cu por bay traspasa over na nos studiantenan. Na 2018 hunto cu Rolf Groep di Hulanda, SKOA y Raad van Toezicht cu sra. Daal na cabes e tempo ey a bini hunto y lansa esaki cual pa Aruba tabata un trend. Pasobra normalmente bo ta haya cursonan den pasado cu a wordo duna sea door di Directie Onderwijs, of Minister di Enseñansa pero esaki tog tabata algo totalmente diferente camind ta huur Renaissance y na cada area ta wordo parti cu diferente curso cada pasa 45 minuut pa docentenan. Esaki a wordo haci dos aña largo den e ‘normal bieuw’ anto e aña akinan e programa mester a wordo totalmente reconfigura.
“E caminda aki cu SKOA a tuma na 2018, pa nos e ta e caminda di bay si nos kier mira cu nos lo bay ta sostenibel den enseñansa pa cu nos scolnan”, segun Anuesca Baly, directora di SKOA.
Na 2018 a cuminsa cu un dia cual tabata e congreso, cu full e siman largo diferente cursonan pa docente, e aña akinan tin e mesun idea pero tur cos ta digital. Door di e pandemia naturalmente bo no por bini cu un grupo grandi hunto, dus SKOA a organisa esaki e biaha aki na e scolnan mes. SKOA a pone 18 scol disponibel caminda cu tur empleado di kleuter te cu voorgezet por a escohe diferente curso. Den bario di Oranjestad por ehempel tin tres caminda cu tin grupo ta sinta den diferente klas pa sigui e workshops for di 8’or di mainta te cu 12.30 di merdia, cada 45 minuut.
E interes ta hopi grandi y docentenan ta hopi motiva segun SKOA pasobra e temanan cu a wordo escohi hunto cu partner Rolf Groep. Temanan cu no solamente ta brinda mas conocemento, pero tambe mirando e situacion di COVID19, tin curso ta cubri e parti di con bo ta bay trata cu e situacion den bo klas, con bo ta uza ipad den klas, importancia di klas cultuur, con bo ta bay maneha e studiante den klas cu a experiencia situacion fastioso pa motibo di COVID19.
“Pasobra nos tur den un manera of otro ta bao di un stress, dus tin diferente curso na con pa trata cu esey”, segun sra. Baly. Tin Reken Onderwijs, Taal Onderwijs y mas pa cada nivel. E congreso a inicia awe 27 di October y e resto di siman lo tin cursonan andando parti merdia unda docentenan por bay Online riba SKOA Academy y sigui e cursonan cu nan ta desea.
Tin diferente curso cu lo ta obtenibel pa henter aña largo, docentenan por log in via email adress di SKOA pa e diferente cursonan, webinar, e-learning y mas curso pa atende. SKOA ta di pensamento cu un inversion den conocemento di docente ta saca probecho pa nos muchanan den pais Aruba cual ta hopi importante.
Docentenan no ta haya certificado pa esaki pero segun SKOA den e mesun rosea akinan cu ta uzando SKOA Academy, ora nan atende un curso esaki ta wordo nota den nan file cu ta bira parti di nan CV.
SKOA a trece dilanti cu pa aña tur docente mester por a sigui minimo 3 curso pasobra esaki ta e parti cu bo ta inverti den bo mes como docente. “Un docente cu ta inverti den su mes ta inverti den nos scolnan cu nos muchanan. Esey ta e parti caminda cu e ta wordo registra den file di docentenan cu nan a sigui tal curso, y por mira esunnan cu no a haci nada nos ta pusha nan den un manera pa nan por participa”, sra. Baly ta splica.
E ta henter un aña largo cu e cursonan aki ta obtenibel pa docente, bo tin 10 luna di scol den un aña y tres oportunidad caminda bo por sigui un curso pa enrikece bo mes como docente.


text:
Ocho polis ta gradua pa kurso di liderato na nivel operashonal.
KOMUNIKADO DI PRENSA 280/2022
5 yüni 2022
Ocho polis ta gradua pa kurso di liderato na nivel operashonal.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè dia 3 di yüni 2022, ocho (8) miembro di Kuerpo Polisial Kòrsou a terminá e kurso
di liderato ‘Training Operationeel Leiderschap Cariben’ (TOL-C) ku éksito.
Ta trata aki di un kurso ku tin un durashon di aproksimadamente un aña i ku ya pa di dos
bia ta keda organisá aki na Kòrsou pa miembronan di Kuerpo Polisial ku sea ta den un
funshon di lider na nivel operashonal òf ku den futuro por ta den e funshon aki.
E kurso aki a keda duná dor di dosentenan di akademia di polis di Hulanda i ta unu di e
diferente estudionan ku ta keda finansiá den kuadro di e impulso di kalidat pa e diferente
kuerponan den reino.
E kurso a basa su mes riba e parti di desaroyo personal di e partisipantenan pero tambe nan
posishon komo lider òf futuro lider den e organisashon polisial.
Finalmente e kandidatonan a keda husgá a base di un proyekto ku individualmente nan a
traha riba dje, na unda nan mester a mustra nan abilidat di kon ta dil ku e diferente
aspektonan di organisashon, personal, ambiente sosial i resultado.
Ku loke e miembronan aki a atkerí durante di un aña na konosementu i abilidat, nan lo por
duna un aporte balioso na guia di e personal ku ta resortá bou di nan.


text:
Gabinete Wever-Croes I
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Gabinete Wever-Croes I tabata un gabinete di Aruba di 17 di november 2017 te 20 di september 2021. E tabata e prome gabinete bou liderazgo di Evelyn Wever-Croes. E tabata e di cuater prome-minister di Aruba, e di dos prome-minister representando partido MEP y e di prome prome-minister femenino.
E gabinete tabata un coalicion entre e partidonan MEP, POR y RED cu sosten di 12 asiento den parlamento di Aruba. E tabata e prome gabinete den cual POR y RED ta carga responsabilidad di gobernacion. Dia 30 di maart 2021, net seis luna prome cu eleccion, henter e gabinete ta entrega retiro, incluso Andin Bikker cu ya a distancia su mes di POR, debi na un investigacion penal cu a start pa cu malversacion cu fondo di gobierno den e fraccion di POR den parlamento.[1]
Formacion[editá | editá fuente]
Na eleccion parlamentario di Aruba 2017 di dia 22 di september e partido di gobierno AVP ta perde cuater asiento y cu esaki su mayoria absoluto. Prome-minister Mike Eman ta anuncia su retiro como lider di partido. Gobernador Alfonso Boekhoudt ta apunta Evelyn Wever-Croes, pa forma un gabinete nobo apesar cu AVP a logra mas voto cu MEP. Un luna despues e formador ta entrega su encargo cu un lista di mandatario. E cantidad di puesto ministerial ta wordo reduci di nuebe pa ocho, sinembargo e reduccion aki no ta henteramente conforme e promesa di eleccion di MEP den cuadro di bahamento di gasto.
Puesto ministerial[editá | editá fuente]
Otro puesto[editá | editá fuente]
E puesto di Minister plenipotenciario no ta un funcion di gabinete, sino ta resorta bou di Ministerio di Asuntonan General.


text:
Diabierna anochi na e markthalen cu tin pabou di ex DOW riba L.G Smith Blvd dos homber desconoci tabata cana riba e propiedad unda e tentnan ta. Un persona encarga cu e luga a bay hala atencion di e personanan aki, y nan a saca pistool pe y aregedie. Nan a intenta di kita su pertenencianan pero no a logra y asina bandona e sitio.
E homber tabata basta spanta di e sucedido debi cu nan a menase cu e arma di candela segun e homber ta informa autoridad. Polis motoriza a yega basta lihe pa tuma datos y notifica demas unidadnan con e sospechosonan ta bisti debi cu ta personanan halto tabata e atracadornan, ambulance tambe a presenta pa controla e persona cu a haya sla.


text:
Serka ken mi por haña yudansa ora ta entregá un petishon?
Si bo ke yudansa ora ta entregá un petishon serka Schadefonds, e ora ei bo por akudí na Ofisina Yudansa pa Víktima. E kolaboradónan di Ofisina Yudansa pa Víktima tin hopi eksperensia den esaki. Nan por yudá bo yena e petishon mas korekto i kompleto posibel. E sosten di Ofisina Yudansa pa Víktima no ta kosta bo nada. Kolaboradónan di Ofisina Yudansa pa Víktima tambe por yudá bo riba tereno hurídiko, práktiko i emoshonal.
Datonan di kontakto Ofisina Yudansa pa Víktima
+ 599 717-6181 Boneiru
+ 599 781-0426 St. Eustatius
+ 599 781-0471 Saba
Por e-mail tambe: slachtofferhulp@politiecn.com


text:
Schadefonds ta kompensá gastunan di entiero tambe?
Sí. Schadefonds ta duna solamente un pago pa e gastunan di entiero ku por ehèmpel e malechor òf un seguro di entiero no a kubri. Tin un kompensashon máksimo di € 7.500 pa e gastunan di entiero di un víktima ku a fayesé, tambe ora e gastunan en realidat ta mas haltu. Ta importante ku bo por prueba e gastunan di entiero.
Gastunan di entiero ta tur gastu hasí pa e entiero òf kremashon di e víktima ku a fayesé. Manera e gastunan pa e funerario, e mesa di kòfi i e piedra di graf òf urna.
Bou di e pago ta kai tambe e gastunan hasí si ta dera e defuntu den eksterior. Esaki por trata di e gastunan pa e traslado di e defuntu pa eksterior i e gastunan di biahe i alohamentu di un máksimo di dos miembro di famia.
Schadefonds ta kompensá tambe e gastunan di biahe i alohamentu di un máksimo di dos miembro di famia di e defuntu si nan ta biaha pa e entiero pa un di e otro islanan BES, Hulanda Oropeo òf pa eksterior.


text:
The content originally appeared on: Diario
ORANJESTAD (AAN): Pa mas di 30 aña, e organizacion di World Travel & Tourism Council (conoci como WTTC) a haci investigacion riba e impacto economico di viahe y turismo den 185 pais rond mundo, y ta atende hopi asunto relaciona cu esaki.
En realidad e ta un foro pa e industria di viahe y turismo. E ta consisti di miembronan di e comunidad mundial di negoshi, y ta traha cu Gobiernonan pa asina concientiza tur hende riba e industria importante aki.
Awor cu e Pandemia a finaliza, recien nan a caba di haci analisis di recuperacion turistico.
Den e di 21 Cumbre Anual di WTTC Council teni na Filipinas, a mustra cu e prome cinco paisnan cu a recupera mihor den turismo ta Costa Rica, Aruba, Republica Dominicana, Jamaica, y Pakistan. Mexico ta na di seis lugar.
E hecho cu Mexico a cay na di seis lugar a sorprende par di hende, como cu semper e ta un magnet principal pa atrae turistanan Mericano y di otro pais. Sinembargo Mexico desde fin di 2021 a cuminza exigi visa di turistanan di Ecuador y tambe di Brasil.
WTTC su analisis ta mustra cu e economia danki na viahe y turismo a dal un buelta y ta riba e caminda pa recupera completamente. Porfin awor despues di casi 2 aña cu viahamento a wordo paraliza, awor ta mira cu yen positivismo con viahamento a sigui bek, y tur esaki segun regla y guia cu ta sigura e bon salud di e pasaheronan.
Pa awor, WTTC ta sigui mira cu crecimento di viahe y turismo rond mundo lo sigui bay den direccion positivo.


text:
The content originally appeared on: Diario
Durante mas di 4 aña no ta haya oido di gobierno:
ORANJESTAD (AAN) – Usuarionan di e kiosconan na Welcome Plaza, unda nan ta bende nan productonan, ya pa cuater aña ta pasando den un situacion fastioso, unda por ehemplo, no tin baño, entre otro aspectonan cu mester di atencion.
Dialuna mainta nan a bin hunto den un protesta dilanti oficina di gobierno, pa wak si nan haya oido di un representante di gobierno.
Lia Maldonado a comenta na prensa, cu un bez mas nan ta dilanti oficina di gobierno wak si nan por combersa cu un representante di gobierno pa mira si di un vez pa tur, nan por yega na un acuerdo y keda cla cu Welcome Plaza.
Nan ta bayendo pa cuater aña y mey cu nan ta den e mesun situacion y nan a yega na un fase cu nan a kere cu nan ta kedando cla, pero tur cos a bolbe cay na awa y dialuna nan a bolbe manifesta cu mitad di e personanan cu tin kiosco eynan, y demostra nan mal contento cu nan no ta haya ni un persona pa scucha nan, pa nan yega na un solucion na e problema cu nan tin, pero no ta hayando di infrastructura, ningun hende cu ken por keda cla.
Di parti di finanzas si nan ta trahando y tur hende a haya cobranza di full aña 21 completo y tambe di 2022. E malcontento ta cu nunca nan a keda cla cu locual ta e huur; nan no tin preto riba blanco kico nan mester paga durante e aña di pandemia, no tin e areglo di e bañonan, pues tur loke nan no tabata tin for di prome dia, falta ainda. Nada a cambia!
Maldonado a splica cu e Welcome Plaza ta cay bao di Departamento di Infrastructura y Planificacion (DIP) cu ta bao Minister di Infrastructura.
El a menciona cu aña pasa ora nan a bin dilanti Oficina di Gobierno, a haya un persona cu enberdad a scucha nan, y a yega leu cune. Pero ora nan a kere cu nan ta bay keda cla gobierno a cay, y despues di esey nan a keda sin solucion atrobe.
Nan no ta hayando contesta riba ningun di e cartanan cu nan a manda pa gobierno y tur nan peticionnan ta den lashi. E bañonan despues di e pandemia no tin awa ni coriente, kiermen no por ta den uso. Aworaki, fuera di tur e problemanan existente tin un reto extra, y esaki ta cu desconocidonan ta kibrando e kiosconan anochi.
Tres kiosco a wordo kibra y mercancia a wordo horta, y aworaki entre tur e comerciantenan aki nan ta uniendo forza pa paga un security pa cuida e lugar anochi. Ta suppose cu den nan contrato cu nan ta paga, e seguridad tabata inclui pero nada di esaki ta al caso. Asina Lia Maldonado a señala.


text:
BIBA LEKKER KETO BAY NUMBER UN!!!
Calabas – Shonnan, pildo di curazon y preccion a caba na Aruba! Diasabra ultimo n’e unico y exclusivo Domino Square Garden na mundo, esta 99 Bar & Restaurant na Calabas/Kudawecha, tabata tin un bataya di domino cu lo drenta historia como “The Chill Thrill at Calabas”!! Dos team cu hungadonan estilo super bakia a enfrenta otro pa wak kende ta “The Next Team To Beat”!! Nada menos cu Team Red Stone di Ayo a challenge e team na cabes actualmente na 99 Bar & Restaurant, esta Team Biba Lekker. Esaki ta e team cu ya varios team a purba pasa nan un “sugar tax” pero keto bay ta dal den bashi! Esaki ta e team cu a duna Team Snor diabetes poco tempo pasa!
Custumber ta na 99 Bar & Restaurant ta cu e tipo di bataya nan aki normalmente ta yen di fanaticada y cu’n ambiente electrificante, pero e biaha aki adrenalina a bay sky high y ta varios curazon tabata mester eerste hulp. Team Red Stone a bin cu gang di cheer leader femenino cu ta grita entusiasma di tal forma cu bisiñanan a lanta pensando cu esaki ta un anochi di passion na 99 Bar!! Cos tabata hot shonnan! Adrenalina tabata core manera rooi di Boegoeroei n’e retonde nobo di Noord! Mano a mano e wega tabata bay. Biba Lekker ta clausura prome tempo cu’n bentaha di 11-9, pero manera bel a bati despues di pauze, Red Stone ta ataca feroz acompaña p’e gritonan di nan gang di cheer leader! Cos ta tight! Score ta empata na 17-17, y e atmosfera ta yena cu lamper cu strena ora Team Red Stone su “angelitanan” halsa voz bay un octaaf mas halto! Manera nan ta bisa na Hulanda, “Één naar zee, één naar het strand”, ora cu score ta sensacionalmente empata na 20-20! Por ultimo e super heroe di Team Biba Lekker, nada menos cu “the captain himself” Tony Trimon, ta manda Hilti pata pata den piedra di Red Stone y ta caba e bataya epico aki cu score sensacional di 21-20! Shonnan bou preccion enorme di gritamento histerico di “las Chicas de La Piedra Roja”, toch Team Biba Lekker ta mantene nan “cool” y ta logra “edge” Team Red Stone cu 21-20! Otro anochi sambombaso di domino high class na e unico Domino Square Garden na mundo, esta 99 Bar & Restaurant na Calabas!


text:
ORANJESTAD – Durante di reunionnan di Parlamento cu a tuma luga e siman aki, algun palabranan a bin dilanti entre otro nepotismo y integridad. Parlamentario Santos do Nascimento a cuestiona Gabinete Wever – Croes su maneho di personal pa cual Prome Minster a duna un splicacion breve di con esaki ta hinca den otro
Den cuadro di reduccion di gastonan di e aparato gubernamental y di personal di Gobierno, cada Minister di Gabinete Wever – Croes tin e espacio pa nombra un maximo di 25 persona, cual segun Prome Minister Everlyn Wever – Croes a splica na Parlamento, ta poco pa por funciona. Contrario cu pasado ora cu Ministernan tabatin centenares di persona bou di nan Minsterio.
A tuma nota cu e Parlamentario a uza e palabra nepotismo incorectamente. Pa trece aclaracion Premier Wever – Croes a splica cu e definicion di nepotismo ta, ora cu bo ta nombra famianan of amigonan den posicion halto solamente pasobra nan ta famia of amigo. Of ora cu Mike Eman a nombra 400 coordinador riba su payroll y nan experticio tabata pega bandera, esey ta nepotismo! Gabinete Wever – Croes no ta haci esey.
Nepotismo no ta, ora bo apunta un persona pa su credencialnan y/of pa su profesionalismo den un funcion a pesar cu e por toca na famia.
Ademas, pa evita e asina yama ‘schijn van belangenverstrengeling’ hasta den caso cu e persona ta experto/ profesional, a aplica un grens di ‘bloed en aanverwantschap tot en met de derde graad’. Pues tin un maneho cu ta aplica y cumpli cu ne na momento di emplea personanan den funcionnan. Mientras cu ta den cumplimento cu e maneho aki, eorey no por papia di nepotismo.
Banda di esaki Prome Minister a cuestiona con Parlamentario Santos do Nascimento por cuestiona integridad di su persona mientras cu como un Parlamentario huristico, el a keda riba e lista di un partido politico cu sospechoso cera den prison riba e mesun lista.
Concluyendo e contesta na Parlamentario Santos do Nascimento Prome Minister a bisa, e simpel hecho cu un hende ta un candidato riba lista di AVP ta pone cu e no tin autoridad moral pa cuestiona un otro riba integridad.


text: Den oranan di madruga polis atento di distrito 1 a pasa den Werfstraat banda di waf di Oranjestad y nan mes a descubri algo cu nan tabata sospecha ta sosodiendo, pues cu adictonan ambulante a apodera illegalmente di e edificio di un ex-negoshi cu pa basta aña ta sera. Por medio di un trapi y un transformatorhuisje a logra pa drenta e lugar pa asina nan drumi y tambe usa nan droga. Polis a hala atencion di e adictonan eynan y tambe ta manda un peticion pa e doño di e edificio aki sera esaki of yega na un acuerdo cu gobierno pa sera esaki temporalmente inaccesible pa e ambulantenan aki.


text:
MINISTER DI HUSTISIA GILMAR PISAS A REUNÍ KU E TIM DI MANEHO DI KPC
MINISTER DI HUSTISIA GILMAR PISAS A REUNÍ KU E TIM DI MANEHO DI KPC
Willemstad –Minister di Hustisia Gilmar Pisas, huntu ku su konseheronan, a reuní ku e Tim di Maneho di Kuerpo Polisial (KPC) dia 18 di febrüari 2022
E tim di maneho di KPC ta konsistí di srs. Ellis, Ilario i Sambo.
Den e reunion aki a trata puntonan di importansha ku ta konserní e funshon i funshonamentu di Polis.
E reunion a bai den bon esfera i a yega na sierto palabrashonnan ku otro.


text:
Aqualectra ta sigui ku e siguiente fase pa hasi e tereno di Mundu Nobo liber AQUALECTRA TA KONTINUÁ KU TRABOUNAN DI DESMANTELASHON NA MUNDU NOBO
Willemstad 12 di Yüni – Durante di e próksimo 3 lunanan Aqualectra ta realisá e siguiente fase di desmantelashon di su instalashonnan na Mundo Nobo. Di e forma aki ta traha lugá pa mas desaroyo ekonómiko den e area di Mundu Nobo. Na 2013 Aqualectra a kuminsá ku desmantelashon di su instalashonnan na Mundu Nobo. Na 2015 a realisá e di dos fase di desmantelashon i awor lo sigui ku e di tres fase. Progresivamente lo sigui ku e di 4, 5 i di 6 i último fase di e desmantelashon di Aqualectra su plantanan na Mundu Nobo. Aqualectra lo realisá e trabounan di desmantelashon na un forma sigur i ku menos molèster posibel pa tantu bisiña komo usuario di e kareteranan. Aqualectra ke pidi diskulpa pa kualke inkumbiniensha ku e trabou aki por kousa.
A opta pa realisá e trabounan di desmantelashon den fase pa asina garantisá efisiensia, seguridat i kousa menos molèster. Na luna di Mei 2013 pa Ougùstùs 2013 a realisá e promé fase di desmantelashon di Mundu Nobo ora a desmantalá e asina yamá ‘verdamper’ 5. Entre Sèptèmber 2015 pa Yüli 2018 a realisá e di dos fase, ora ku a desmantelá ‘verdamper’ 3, 4 i 6, i alabes bòiler 8 te ku 11 i GT-1.
Próksimamente ta start ku e di tres fase di trabounan di desmantelashon ku lo terminá na luna di Òktober 2022. E trabounan den e fase 3 a keda repartí den kuater parti. Den e promé parti di e trabounan lo desmantelá entre otro un edifisio i 6 tanki ku anteriormente tabata almanesá fuel pa produkshon di awa i stom. Den e di dos parti di e trabounan lo desmantelá parti di algun tanki ku a keda usá den pasado pa prosesá i produkshon di awa. Den e último parti di e trabounan lo desmantelá e asina yamá ‘pijpenbrug’ ku ta e pipanan ku tabata keda usá pa transportá awa i ku ta kologá den laria.
Durante e trabounan, habitantenan den serkania i outombilistanan ku ta trafiká den e area di Mundu Nobo, lo por eksperensiá sierto inkumbiniensha manera zonido i stòf. E trabounan di desmantelashon lo no tin un impakto riba produkshon diario di Aqualectra mirando ku e instalashonnan aki pa tempu kaba no ta den servisio. Aqualectra di e forma aki ta sigui dal paso den direkshon di krea e kompania di utilidat di futuro mientras ta krea mas posibilidat pa Kòrsou sigui desaroyá.
Grafiko di e areanan kaminda lo realisA e trabounan di desmantetalashon


text:
Recientemente fundacion Cas Princesa Aruba, a eligi su 3 representantenan pa Miss Beauty Aruba 2021. Den Cas di Cultura, tres hoben a ricibi e titulonan di Princes Beauty, Little Miss Beauty y Pre Teen Beauty 2021. Princes Beauty ta Keivy-Ann Angela, Little Miss Beauty Roshnie Jairam y Pre Teen Beauty ta Jaisy-Ann Croes. E coronacion tawata den man di juffrouw Jessica Anthony. E mc tawata Addonsito Croes.
Como cu aña pasa no tawata tin certamen di Miss Beauty Aruba, e reinanan saliente Cristalyne Kock, Jeanady Oduber y Raiy-Shenne Girigorie a mantene nan titulo di 2019 pa dos aña.
Cas Princesa Aruba ta yama danki na e diseñador- y costureranan Edgar Kock, Endy Croes y Theresita Ortíz pa e trahenan di nos reinanan. Tambe Cas Princesa ta desea su tres representantenan tur exito di mundo durante nan participacion internacional.


text:
Detenshon den kaso di asesinato na Skalo.
KOMUNIKADO DI PRENSA 398 / 2020
10 òktober 2020
Detenshon den kaso di asesinato na Skalo.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku e investigashon relashoná ku e kaso kaminda djasabra dia 10 di òktober
2020 a bin topa un hòmber morto den Skalo (komunikado di prensa 397/2020), polis a hasi
un detenshon.
Alrededor di 15.45’or, Tim di Aresto huntu ku e tim di reshèrshi ku ta investigá e kaso aki a
bai na un adrès den Kleermakersweg, na unda nan a hasi detenshon di un hòmber.
E hòmber sospechoso P.A.M.A di 46 aña di edat nase na Venezuela a keda detené den e
kaso aki en konekshon ku asesinato di e víktima.
A presentá e sospechoso dilanti di un fiskal ouksiliar, ku a ordená su enkarselamentu
pendiente di mas investigashon.


text:
Durante e reunion di 10 di december 2021 y despues di a revisa dato economico y monetario mas recien, e Comite di Maneho Monetario (CMM) di Banco Central di Aruba (BCA) a dicidi pa hisa e tasa di reserva obligatorio di 12,0 porciento pa 13,0 porciento entrante 1 di januari 2022. E decision aki ta basa primordialmente riba e nivel halto di likides excesivo na e banconan comercial.
A considera e siguiente informacion y analisis pa yega na e decision aki:
Reservanan internacional
E reservanan internacional (incluyendo e diferencia di revaluacion di oro y reserva di divisa) a aumenta cu Afl. 561,5 miyon, te cu y incluyendo 19 di november 2021, compara cu fin di december 2020. E aumento notabel den e reservanan internacional tabata debi principalmente na entradanan relata na turismo y fiansa di gobierno Hulandes na gobierno di Aruba pa mehora su posicion di likides. Mientrastanto, reservanan oficial di divisa a nota un subida di Afl. 330,7 miyon. Consecuentemente, e reservanan oficial y e reservanan internacional a yega te na, respectivamente, Afl. 2.538,6 miyon y Afl. 2.918,1 miyon riba 19 di november 2021 (Grafico 1).
Grafico 1 – Desaroyo den reservanan oficial y internacional.
Di e manera aki e reservanan a keda na un nivel adecua ora di compara nan cu e nivel critico di pagonan relaciona cu e cuenta coriente di e balansa di pago y e metrico di ARA di IMF (Tabel 1).
Desaroyonan den credito
Durante oktober 2021, credito total den e sector bancario a baha cu Afl. 88,9 miyon of 2,2 porciento te na Afl. 3.875,2 miyon, compara cu fin di 2020. Esaki tabata debi na e componentenan ‘credito na empresa’ (-Afl. 46,9 miyon of -3,1 porciento) y ‘credito na individuo’ (-Afl. 25,0 miyon of -1,3 porciento). E categoria ‘credito na individuo’ a cay pa motibo di un demanda mas abou pa credito na consumidor, mientras cu e componente ‘credito na empresa’ a wordo impacta principalmente door di menos fiansa riba cuenta coriente.
Inflacion
Na october 2021, e Indice di Prijs di Consumo (CPI) tabata 2,4 porciento mas halto compara cu e mesun luna di e aña anterior. E promedio anual di e tasa di inflacion a alcansa -0,3 porciento na oktober 2021, 0,4 porciento mas halto cu e luna anterior (Grafico 2) . E subida den CPI compara cu e aña anterior tabata primordialmente door di crecemento den prijs den e componentenan di ‘transporte’ y ‘mobilario’. E promer tabata relata na e crecemento den prijs di petroleo cu a resulta den un aumento den prijs di gasolin, mientras cu e ultimo probablemente lo tabata relata na e escasez global di suministro.
Grafico 2 – Inflacion
Likides di banconan comercial
E total di likides excesivo na banconan comercial a subi te na Afl. 1.295,8 miyon na oktober 2021, compara cu Afl. 1.107,4 miyon na december 2020 (Grafico 3).
Grafico 3 – Desaroyo den likides excesivo
Apesar di esaki, un comparacion mensual a mustra cu e total di likides excesivo a baha di Afl. 1.308,3 miyon na september 2021 te na Afl. 1.295,8 miyon na oktober 2021. E caida aki ta debi na e subida den e tasa di reserva obligatorio di 9,0 porciento na 10,0 porciento desde 1 di oktober 2021. Sinembargo, e crecemento den e tasa di reserva obligatorio a wordo mitiga pa un expansion den e nivel total di fondonan di likides na e banconan comercial. Consecuentemente, e nivel di likides excesivo a keda halto y significantemente riba e nivel prome cu e pandemia.
E nivel amplio di likides excesivo ta parcialmente causa pa e bahada den e tasa di reserva obligatorio y e asina yama “prudential liquidity ratio” minimo entrante maart y april 2020, formando parti di e medidanan di alivio riba tereno monetario y prudencial pa asina mitiga e efectonan di e pandemia di COVID-19. Ademas, e falta continuo di demanda pa credito ta un factor adicional cu a contribui na e crecemento den likides excesivo di e banconan comercial, mescos cu probablemente e aporte di FASE y subsidio di salario duna door di gobierno di Aruba pa mitiga e efectonan economico di e crisis relata na COVID-19.
Consecuentemente, e asina yama “prudential liquidity ratio” di e banconan comercial, cual ta midi e porcentahe di activo likido compara cu e activo total netto di e banconan comercial, a keda na un nivel comfortabel di 38.4 porciento den oktober 2021, basta mas halto cu e asina yama “prudential liquidity ratio” minimo rekeri di 18,0 porciento.
Anticipacion di salida di divisas a consecuencia di e revocacion di medidanan riba divisa di BCA
Apesar cu e nivel di reservanan oficial y internacional ta adecua, BCA ta anticipa un crecemento den e salida di divisa como resultado di e revocacion completo entrante 1 di september 2021 di e restriccionnan introduci cu tabata relata na COVID-19. Calculacion reciente ta mustra un salida di Afl. 260,0 miyon durante fin di 2021.


text:
Organisashonnan di Ministerio VVRP sera pa reunion ku personal.
Organisashonnan di Ministerio VVRP sera pa reunion ku personal.
Willemstad – Ministerio di Tráfiko, Transporte i Planifikashon Urbano (VVRP) ta informá komunidat ku djabièrnè 17 di febrüari 2017 for di 2pm te ku 5.00pm, su organisashonnan ta sera pa públiko te asina leu ku trabounan ta permití. Esaki relashoná ku un reunion ku henter personal.
Organisashonnan di VVRP ta:
– Kantor prinsipal na Arrarat kual ta konsistí di: Gabinete di Minister, Tim di Maneho, Staf Ministerial, i Organisashon di Maneho
– Domeinbeheer
– Servisio pa Planifikashon Urbano (ROP, ántes DROV)
– Servisio pa Obra Públiko (OW)
– Servisio pa Tráfiko i Transporte
– Outoridat Marítimo di Kòrsou
– Outoridat di Aviashon Sivil di Kòrsou
– Servisio Meteorológiko Kòrsou


text: Diaranzon atardi a drenta informe di cu auto lo a dal un ciclista mas tempran na Ponton y awor ta keha di dolor y no por para riba su pianan na cas na Tanki Leendert, mesora a dirigi tanto polis como ambulans na e sitio. Na yegada di e patruya a bin compronde cu mas tempran auto lo a dal un ciclista na Ponton pero e no a yama ni polis ni ambulans. Cu ayudo di algun amigo ela logra yega cas. Pero mas despues den oranan di atardi laat ela ripara cu e no por para riba su pianan y a bati alarma. Na yegada di e ambulans nan a atende y a transporte pa hospital.


text:
Oro pa Mack
Prome medayista di Oro pa Aruba na weganan di Barranquilla
Pabien Mack. πͺπ B€π¦πΌπ¦πΌπ¦πΌ
Mack van den Eerenbeemt a logra bira e prome medayista di Oro pa Aruba den e Weganan Centro Americano Barranquilla 2018.
Na 2014 den e Weganan di Veracruz 2014 e medayista di Oro den e disciplina di RS-X e Mexicano, David Mier a mira hopi den e talento di e atleta Arubano Mack van den Eerenbeemt unda e la bisa tur presente e momento ey pa cuida e hoben atleta Arubano paso e lo bira un di e grandinan di futuro. Su palabranan awe dialuna a bira realidad unda e atleta Mack van den Eerenbeemt a gana su 2 heatnan(faltando 2 mas) na Barranquilla pa asina proclama su mes como e campeon indiscutibel y medayista di Oro pa Aruba den e Weganan Centro Americano y del Caribe 2018. Mack a gana te cu awor 10 di e 12 race nan disponibel(falta 2 mas) unda e la DOMINA henter e competencia aki.
Nos no kier bisa mucho adelanta pero e atleta Arubano mester djis presenta na su caredanan cu falta diaranzon awor “no matter” e resultado final.
E hoben Arubano a logra e titulo Sur Americano e aΓ±a aki y sin duda ta wordo considera un grandi den e top mundial den e deporte di RS-X.
Pabien Mack. Nos lo canta e tono glorioso Aruba Dushi Tera diaranson awor na Barranquilla Colombia.


text:
PROMÉ MINISTER GILMAR PISAS A KEDA INVITÁ NA SELEBRASHON DI 65 ANIVERSARIO DI UNION DEPORTIVO TERA KÒRÁ
PROMÉ MINISTER GILMAR PISAS A KEDA INVITÁ NA SELEBRASHON DI 65 ANIVERSARIO DI UNION DEPORTIVO TERA KÒRÁ
Willemstad – Promé Minister Gilmar Pisas a keda invitá na selebrashon di 65 aniversario di Union Deportivo Tera Kòrá dia 6 di febrüari 2022.
Minister di Enseñansa, Siensia, Kultura i Deporte Sithree van Heydoorn tambe tabata presente.
Durante di e seremonia na Misa di Tera Kòrá tabatin boutismo di e uniform di e organisashon, kual a keda bendishoná pa Pastor Julio den presensia di miembronan di e direktiva diario srs. Boy Koeijers, Gert Koelewijn i Wilfred Isabella, 4 hungadó uniformá i sra. Nadine Libier, kende tabata representá New Capital, ku ta e spònsòr di e uniformnan.
Despues di e boutismo e organisashon di Union Deportivo Tera Kòrá a duna un rekuerdo na e representante di New Capital, sra. Nadine Libier.
E programa a sigui ku e spichnan di Promé Minister Pisas, Minister van Heydoorn i e presidente di Union Deportivo Tera Kòrá sr. Boy Koeijers.
Promé Minister a felisitá e organisashon di Union Deporivo Tera Kòrá, ela elogiá nan pa e bon trabou ku nan a bini ta hasi ku e organisashon, e la gradisí e spònsòr pa e sosten ku e ta duna e organisashon i pidi e miembronan di direktiva diario pa sigui hasi e bon trabou ku nan a bini ta hasi pa e organisashon i nos hóbennan en partikular.
Na final di e programa ofisial e representantenan di Union Deportivo Tera Kòrá a gradisí tur e oradonan i invitá tur hende pa tuma un brindis parti pafó riba plenchi di Misa di Tera Korá.


text:
Recientemente nos por a observa den medianan di comunicacion, cu a surgi un preocupacion grandi relaciona cu un caso di 3 mucha cu actualmente ta biba cu nan mama y su pareha nobo.
Den e ultimo dos dianan e famia aki a wordo bishita door di ambos Polis y Directie Voogdijraad. E caso aki actualmente ta bou di investigacion cerca Bureau Sostenemi pa asina por determina e situacion cu e muchanan aki ta bibando aden.
Instancianan tin hopi contacto cu tur miembronan di famia, incluyendo e wela di e muchanan y e scol caminda nan ta bay. E caso aki ta uno complica y ainda tin hopi pregunta cu sigur mester haya su debido atencion y wordo contesta, pa por haya un bista concreto relaciona cu e situacion di e muchanan aki pa por brinda nan un miho futuro.
Pa por haya contesta riba tur e preguntanan aki mester haci un investigacion profundo primordialmente y esaki ta locual cu ta tumando luga.Awe a tuma luga un reunion conhuntamente cu Polis, Bureau Slachtofferhulp, Departamento di Asunto Social y Bureau Sostenemi.
Durante e reunion aki tur instancia a wordo bon informa di e caso y a haci palabracionnan concerni e siguiente pasonan cu mester wordo tuma luga pa cu e investigacion aki. E preocupacion cu a surgi den e ultimo dianan por causa mas daño na e famia y muy en especialmente e muchanan, door di e atencion negativo cu e ta ricibiendo.
E mas primordial pa e caso aki por cana su caminda debido ta pa instancianan cumpli cu e palabracionnan cu a wordo haci.Nos di Bureau Sostenemi ta compronde e preocupacion aki pa cu e muchanan.
Pa es motibo nos ta informa cu nos lo ta acercando tur personanan concerni cu ta preocupa y cu a bin pa dilanti cu informacion di caso aki den forma publico, pa asina informanan debidamente y corectamente di ful e investigacion.
Tur e profesionalnan envolvi den e caso aki ta trahando incansabelmente pa percura cu e muchanan aki ta sigur y ta haciendo tur lo posibel pa e caso aki wordo resolvi debidamente. Nos ta pidi comprencion di parti di pueblo pa asina e caso aki por cana su caminda.
Na prome luga ta e seguridad di e muchanan aki, y pa esaki ta tragando ariba un plan di seguridad (veilighedsplan) pa e caso. Directie VoogdijraadKorps Politie ArubaBureau SlachtofferhulpDepartamento di Asuntonan SocialBureau Sostenemi


text:
(CuraçaoChronicle) – Hunto cu su partnernan, polis a cuminsa enfoca riba crimen subversivo den industria automobilistico. Siman pasa, a haci un bishita na un scrap yard y dos compania cu ta haci comercio cu auto usa y piesanan.
Tabata trata di companianan riba Santa Rosaweg, Pater Eeuwensweg, y area di Kanga. E accion a tuma lugar bao bandera di e Action Center Undermining Curaçao (ACOC), un colaboracion entre partnernan (di gobierno) involucra den combati crimen subversivo.
Participando tabata ministerio di Desaroyo Economico, Stichting Bureau Belastingadviseurs, Aduana, ministerio di Desaroyo Social, Labor y Bienestar, Banco di Seguro Social, Unidad di Inteligencia Financiero di Corsou, y Polis.
Vulnerabilidad
ACOC a scoge e industria automobilistico como un di e temanan central riba cual cooperacion ta tuma lugar. Segun e organisacion, esaki tin di haci cu e vulnerabilidad di e sector. Criminalnan por usa e compra di auto pa laba placa. Pero tambe tin otro forma di crimen di vehiculo, manera comercio ilegal di auto, hortamento di auto, destruccion di auto pa parti y number di chassis.
ACOC ta bay bishita mas compania den industria automobilistico den proximo periodo. E checkeonan aki tambe ta bay tin meta pa aumenta conscientisacion tocante e peliger y riesgonan cu ta presenta na momento di traha cu criminalnan. Tambe ta bay duna informacion riba con pa reconoce señalnan di actonan ilegal.
Segun Ministerio Publico, undermining (socavamento) ta un tema dificil pasobra hopi biaha e no ta visible. Ciudadano y companianan mester wordo conscientisa riba esaki pa asina por preveni cu – consciente of inconscientemente – ta participa den practicanan criminal, segun OM.


text:
DEN HAAG – Gabinete Rutte IV a huramenta awe mainta na Palacio Noordeinde. E gabinete ta forma pa partidonan VVD, D66, CDA y ChristenUni y ta consisti di 20 minister y 9 secretario di estado. VVD ta presenta 8 minister y 3 secretario di estado, D66 ta presenta 6 minister y 3 secretario di estado, CDA ta presenta 4 minister y 2 secretario di estado y CU ta presenta 2 minister y 1 secretario di estado. Tin cuater cartera nobo di minister cu ta minister di Clima y Energia, Minister pa Naturalesa y nitrogeno, Minister pa Vivieda y Ordenansa territorial, Minister pa maneho di pobresa, participacion y pension. Pa un bista di tur e ministernan y nan respectivo cartera, click AKI.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Zr.Ms. Holland a yega Aruba diadomingo atardi. Zr. Ms. Holland ta un ‘stationschip’ pa e area di Caribe, nificando cu nan ta duna asistencia na momento di calamidad y tambe den operacionnan anti-droga, como tambe por haci trabao di wardacosta, segun comandante di e bapor, Ronald van Vuuren.
For di comienso di october caba nan ta den e area y despues di cambio di aña nan lo keda activo. Pa loke ta e bapor mes, ta casi 110 meter di largura y tin un tripulacion di por lo menos 90 persona, consistiendo di un ‘boarding team’. Nan tin varios specialista riba area tecnico, personal y tambe di logistica. Nan tin dos ‘Interceptor’, dos boto cu ta uza pa ehecucion di nan operacion, ta intercepta y tambe controla boto di pesca.
Fuera di esey nan tin un helicopter di defensa, cu ta duna un bista riba un distancia largo, unda cu por mira kico ta pasa rond, tanto riba tera como riba lama.
Tambe e helicopter ta importante pasobra por bin cu accion di rescate (search & rescue) den e area di Caribe.
Tambe eventualmente por uz’e si e poblacion tin mester pa yega na luganan inaccesibel pa por hiba material of pa evacuacion di persona.
Zr.Ms. Holland ta pone enfasis riba e cooperacion cu nan diferente partnernan, entre otro Guarda nos Costa, Wardacosta, pa cual nan sa nabega pa nan, como tambe nan partnernan internacional.
Fuera di e diferente operacionnan cual nan ta purba mas tanto posibel pa tin e cooperacion cu e partnernan pa tin un miho resultado y mas rapido.
Por ultimo van Vuuren a comenta di ta contento cu nan t’ey bek na Aruba y esey tambe ta conta pa e tripulacion. Ta un tempo pasa cu nan tabata na Aruba. Esaki tin di haber cu e medidanan di COVID. E ta contento cu den e ultimo dos simannan, e tripulacion a keda salud. Van Vuuren ta spera cu e habitantenan tambe ta contento cu Zr.Ms. Holland t’ey di regreso.


text:
The content originally appeared on: Diario
Hubert Dirks di Compra NV
ORANJESTAD (AAN): Na momento cu e Pandemia a cuminza manifesta su mes rond mundo, e agencianan cu ta importa cuminda na Aruba a anticipa cu tur e interupcion di suministro, di transporte, y subida di prijs lo por bay influencia esaki den tur sector! Sector di transporte, di combustible, di paña y zapato, y sigur sector di cuminda lo bay sinti efecto di inflacion di kizas 2% te cu 3%.
Esey ta loke Hubert Dirks kende ta CEO di e agencia Compra NV a mustra di tabata e trend na comienzo ora cu prijsnan a cuminza subi.
Pero pa sorpresa di tur hende, ultimo temponan e porcentahe di aumentonan a bay asina halto, cu e ta pone hende cuminza analisa y cuestiona, ta con leu mas e prijsnan aki lo sigui subi.
E companianan local a nota cu tur cos cu tin di haber cu proteina (carni, galiña, pisca, etc.) cu ta subiendo y ya caba ta riba di 15% mas caro. Cada biaha cu un cargamento nobo yega e isla, atrobe e invoice di e productonan ta mas halto.
Productonan ta scars tambe: Segun Dirks, ademas cu cada biaha e productonan cu ta yega den container ta birando caro, un otro dolor di cabez ta cu ta birando mas y mas dificil pa haya suministro di e acostumbrado productonan.
“E no ta djis bira hopi caro, pero cu bo no ta haya e productonan mas of facilmente disponible,” Dirks a indica. Casi bo tin di warda extra luna pa e bo ricibi e producto. “E ta un situacion basta preocupante e momentonan aki,” e director di Compra NV a bisa.
Tur esaki ta pone cu companianan local no por planea ta con ta bay finaliza 2022. Aunke den nan caso, Compra NV a manda haci compra di trempan caba pa e Hamnan di Pasco, pues a sigura nan na un bon prijs, pa asina nan wordo transporta y yega na tempo pa December. Hubert Dirks a bisa cu si nan a warda te fin di aña pa busca e Hamnan aki, kizas nan lo mester a paga entre 20% te cu 30% mas hopi pa nan.
Loke Agencianan local tin di haci e epoca aki pa haya producto, ta un reto basta grandi pa logra trece productonan na tempo, y na prijs abao.
Segun Dirks di Compra NV, e ta preocupa pa esnan di menos recurso na Aruba, cu tin cu biba di salario minimo, tin di pensa con nan lo bay paga pa e productonan aki den futuro. E ta kere cu Gobierno tin di yuda den esaki!
Dirks a splica cu e trahadornan di su empresa cu ta biba Pariba di Brug mes, ta gastando mas di 100 Florin extra pa luna awor na gasolin pa nan yega nan trabao te na Eagle. Esaki hunto cu e subida di mas di 15% di cuminda en general, ta empeorando e situacion di bida di trahadornan.
Pakico prijs ta subiendo: Segun Dirks, e productonan a bira mas caro, debi cu e suministradornan (‘suppliers’) a hisa nan prijsnan. Hunto cu esey, e prijs pa cada container pa transporte di alimento tambe a subi substancialmente masha hopi mes. Tur esaki hunto ta pone cu e ‘kostprijs’ di producto ta halto.
No ta berdad cu e Agencia tin extra margen agrega. Hubert Dirks a bisa cu den caso di Compra NV, nan a trata di mantene nan margen den placa igual cu loke nan tin. Pues nan no a bay subi esaki djis debi cu productonan nan prijs a bin halto. E productonan na kostprijs (“CIF-Waarde”) te na Aruba ya ta sky-high.
Kizas tin alternativa: Lo por cuminza busca alimento di otro lugar como alternativa? Aruba mayoria vez ta importa di Merca y di Hulanda/Europa. Kizas pa por yuda baha tur esaki, lo tin di bay check productonan similar for di region, of Sur America.
Pero pa esey socede, e Agencianan na Aruba lo tin di haya cooperacion di Gobierno. Como cu tin di corda cu varios producto di cierto pais ta prohibi pa wordo importa riba e isla. Pero pa awor Gobierno di Aruba mester por a realiza cu prijs di cuminda ta subi sin stop, y kizas algo tin di wordo haci.


text:
ORANJESTAD; Recientemente Minister Endy Croes a ricibibishita di sr. Kevin James y un delegacion pa informa e Madatario di e campeonato di baseball cu nan ta organisandopa hobennan di 13 te cu 23 aña cu ta hiba e nomber di ‘Winterball Season’.
Pro Line baseball ta encarga pa organisa e campeonato alabesta patrocinando oficial di e uniform pa tur e hungadonan den tur categoria. E idea tras di e proyecto aki ta pa mantene noshungadonan activo durante e lunanan cu normalmente baseball ta para. E mandatario a sigui bisa cu por a compronde for di organisado cu e intento ta pa cuminsa den luna di december tecu luna di februari 2022. Esaki ta crea oportunidad un bes mas pa nos atletanan keda activo y desaroya nan talentonan den baseball a travez di competencia.